Axiata - Syarikat Telekomunikasi Gergasi dari Malaysia

Axiata
 merupakan syarikat telekomunikasi dari Malaysia yang memberikan perkhidmatan data kepada telefon bimbit di Malaysia dan di negara-negara berikut:

Bangladesh (Robi)

Kemboja (Smart)

India (Vodafone)

Nepal (Ncell)

Indonesia (XL)

Malaysia (Celcom)

Sri Lanka (Dialog)

Nama syarikat yang berada dalam kurungan di atas merupakan syarikat tempatan di negara tersebut di mana Axiata mempunyai kepentingan saham yang signifikan.

Sejarah Axiata

Axiata sebenarnya dahulu merupakan syarikat Telekom Malaysia, iaitu dikenali sebagai TM International Berhad yang ditubuhkan pada 1992 merupakan cabang mudah alih dan antarabangsa Telekom Malaysia. Di Malaysia, Axiata lebih dikenali dengan nama Celcom, iaitu anak syarikatnya. Celcom pula popular dengan kempen pemasarannya: "Ini Wilayah Celcom". Susulan kempen itu, Celcom dikenali sebagai syarikat telekomunikasi yang memberikan capaian atau liputan internet dan telefon yang terbaik.

CEO yang meneraju Celcom di kala syarikat telekomunikasi ini mencatatkan keuntungan yang membanggakan merupakan Shazalli Ramli, seorang alumni UiTM.

Operasi Serantau Axiata

Axiata mempunyai syarikat operasi di Malaysia, Indonesia, Sri Lanka, Bangladesh, Kemboja, India, Singapura, Pakistan, Thailand dan Iran.

Axiata mempunyai visi untuk menjadi syarikat digital menjelang 2024. Ini termasuk menjadi syarikat infrastruktur digital iaitu membina menara-menara telekomunikasi. Pada hari ini terdapat 150 juta pelanggan Axiata. Pada 2008, hanya 40 juta pelanggan.

Sehubungan dengan itu, pertambahan pelanggan itu disumbangkan oleh pelanggan data dan bukannya pelanggan suara sekaligus menjadikan Axiata syarikat digital.

Keputusan Kewangan Axiata

Pada Q3 2020, Axiata telah mencatatkan keuntungan 353 juta ringgit. CEO barunya, Dato' Izzaddin berkata, akibat fenomena kerja dari rumah dan juga digitisasi SME, perniagaan data Axiata akan berkembang maju. Hal ini kerana akan terdapat lebih banyak permintaan untuk internet yang dibekalkan Celcom. Ini termasuklah telefon bimbit korporat yang pelanggannya membeli pelan data dari Celcom.

Rumusan

Axiata beroperasi di Malaysia, Indonesia, Sri Lanka, Bangladesh, Kemboja, India, Singapura, Pakistan, Thailand, dan Iran. Selain dari menyediakan perkhidmatan data, Axiata terlibat dalam perniagaan membina menara telekomunikasi melalui edotco. CEO juga mengatakan prospek masa depan Axiata adalah sangat cerah kerana faktor seluruh dunia beralih kepada bekerja dari rumah dan menggunakan lebih data.


Bagaimana Circuit Breaker Berfungsi di Bursa Malaysia

Circuit Breaker yang biasa kita faham dalam kehidupan seharian adalah mekanisma penyelamat perkakas elektrik apabila terdapat muatan tinggi yang boleh menyebabkan litar pintas. Konsep yang sama digunakan untuk Circut Breaker dalam pasaran saham untuk menahan sesebuah pasaran itu daripada terus mengalami kejatuhan terutamanya disebabkan jualan panik.

Ketika Circuit Breaker tercetus, semua saham dalam sesebuah pasaran saham (stock exchange) akan berehat daripada didagang. Dengan ini, anda mempunyai masa untuk menilai semula sama ada anda perlu panik atau tidak.

Kali terakhir Circuit Breaket tercetus pada Bursa Malaysia adalah pada 10 Mac 2008 dengan kejatuhan indeks sebanyak 130.01 mata, iaitu lebih 10% daripada indeks pada 1,296.33 mata.

Dalam post kali ini, kita akan lihat bagaimana Circuit Breaker Bursa Malaysia berfungsi.

Circuit Breaker dicetus berdasarkan indeks

Ketetapan Circuit Breaker untuk Bursa Malaysia adalah berdasarkan indeks FBMKLCI. Apabila indeks FBMKLCI jatuh dari indeks tutup hari sebelumnya pada nilai yang besar, Circuit Breaker akan tercetus untuk seluruh pasaran saham Bursa Malaysia. Ada tiga tahap Circut Breaker yang ditetapkan oleh Bursa berdasarkan kejatuhan peratusan indeks sebanyak 10%, 15% dan 20% seperti jadual di bawah:

Tahap cetusan Circuit Breaker

Keadaan dan tempoh rehat dagangan saham

Tahap cetusan

Penurunan KLCI

9.00 - 11.15 pagi

11.15 - 12.30 tghari

2.30 - 3.30 petang

3.30 - 5.00 petang

Tahap 1

10%

1 jam

Sehingga habis sesi

1 jam

Sehingga habis sesi

Tahap 2

15%

1 jam

Sehingga habis sesi

1 jam

Sehingga habis sesi

Tahap 3

20%

Sehingga habis sesi

Sehingga habis sesi

Circuit Breaker boleh berlaku tiga kali dalam sehari

Kejatuhan indeks FBMKLCI boleh berlaku dalam dua ragam:

beransur

mengejut

Dalam mana-mana situasi, setiap tahap hanya akan tercetus sekali sahaja dalam waktu sehari. Sekiranya tahap yang lebih tinggi tercetus terlebih dahulu, tahap yang lebih rendah tak akan tercetus.

Dalam situasi (i), penurunan indeks berlaku dalam ragam yang beransur. Sekiranya indeks beransur turun ke tahap seterusnya, Circuit Breaker tahap seterusnya akan tercetus. Jumlah Circuit Breaker yang boleh berlaku adalah tiga kali sekiranya indeks beransur turun hingga ke tahap 3.

Untuk situasi (ii) pula, ada tiga kemungkinan yang boleh berlaku digambarkan seperti di bawah:

10% dan 20%

15% dan 20%

20%

Berdasarkan senario di atas, indeks boleh menurun dengan mengejut hingga melangkau mana-mana tahap cetusan Circuit Breaker.

Kesan Circuit Breaker kepada dagangan

Apabila Circuit Breaker tercetus, semua dagangan saham akan berhenti dengan peraturan yang sama seperti waktu rehat. Sebarang transaksi yang telah berlaku sebelum Circuit Breaker tidak akan mengalami sebarang gangguan.

Pesanan yang telah dibuat sebelum Circuit Breaker masih boleh dipadankan selepas habis penghentian dagangan sementara. Dalam waktu penghentian dagangan ini juga anda boleh buat pesanan baru atau kemaskini pesanan sedia ada.

Macam mana nak tahu apabila Circuit Breaker tercetus

Apabila Circuit Breaker tercetus, Bursa Malaysia akan menyebarkan pengumuman dengan segera melalui website
www.bursamalaysia.com
 dan juga broker yang tersenarai dengan Bursa.


Bagaimana Membuat Saringan Pertama Kekuatan Fundamental Syarikat

Dalam keadaan market masih berada di bawah, ramai pelabur dan pedagang mula pening nak beli saham apa. Indeks naik sehari dua ni, tapi masih teragak-agak nak tekan saham apa, dan hala tuju market masih samar-samar. Sebab tu pentingnya untuk kita mempelajari ilmu fundamental pada waktu market tengah jatuh, untuk mengambil peluang harga saham yang lebih rendah. Siri fundamental akan dijalankan sementara market masih mencuba membuat permulaan uptrend.
Dalam blog kali ini, kita akan bincangkan cara membuat saringan pertama dalam menentukan kekuatan fundamental sesebuah syarikat. Semestinya sebelum memulakan saringan ini, boleh rujuk dulu
link berikut
 untuk memahami saham-saham yang patut terus dielakkan. Selepas dipastikan syarikat tidak berada dalam keadaan kritikal, saringan pertama mendapatkan syarikat yang baik dari segi fundamental adalah seperti di bawah.
Mencari Syarikat yang Mempunyai Peningkatan Fundamental Secara Konsisten
Selalunya apabila kita melihat pada sesuatu metriks seperti Kenaikan Keuntungan Quarter-on-Quarter (Profit QoQ) atau Year-on-Year (Profit YoY), kita hanya melihat pada prestasi terkini semata-mata. Begitu juga dengan PE ratio, Current ratio dan macam2 ratio lain. Melihat pada yang terkini sahaja, kita mungkin terkabur dengan kenaikan semasa, sedangkan belum tentu syarikat berjaya mengekalkan prestasi tersebut.
Cara untuk menentukan peningkatan tersebut kukuh dan berterusan ialah dengan melihat prestasi fundamental tersebut sejak laporan kewangan terawal lagi. Untuk melihat metriks ini dalam iSaham, boleh menggunakan indikator FCON di bahagian bawah carta. FCON yang bagus ialah atas 0.60 dimana syarikat meningkat dengan stabil dari segi fundamental.
Kekuatan FCON ialah pada kestabilan syarikat dari segi kenaikan keuntungan, kelangsungan syarikat menunjukkan prestasi positif, dan kenaikan untung dalam keadaan yang tidak terlalu cepat dan tidak juga perlahan atau dalam kata lain,
sustainable increment
. Saham yang mempunyai FCON yang tinggi agak sukar dikenal pasti menggunakan nisbah-nisbah kewangan (financial ratio) yang biasa digunakan. Boleh rujuk
FCON screener
 untuk mendapatkan saham dalam kategori ini. Untuk ditambah perencah, boleh rujuk juga
Long Term Stability (LTS) Screener
 di mana di tambah juga dengan kestabilan kenaikan harga menggunakan data teknikal saham.
Apabila Melihat pada Nisbah Kewangan (Financial Ratio), Fokus pada Nisbah Berkaitan Kecekapan (Efficiency Ratio) Syarikat
Antara nisbah berkaitan kecepakan syarikat ialah Pulangan ke atas Ekuiti atau Return on Equity (ROE) dan Nisbah Keuntungan berbanding Pulangan atau Profit Margin. Nisbah-nisbah ini melihat bagaimana pengurusan syarikat menggunakan dan menguruskan aset, membuat strategi pricing yang baik, menguatkan brand sedia ada dan menggunakan brand untuk menghasilkan aliran tunai lebih juga mengurangkan kos dan perbelanjaan. Apabila ROE berada di atas paras 10% (atau 15% lebih baik) dan Profit Margin mengatasi purata industri, pengurusan syarikat berada dalam keadaan baik.
Seorang pelabur tersohor, Joel Greenblatt menggunakan sesuatu yang mirip dengan ROE (boleh rujuk
Magic Formula Screener
) untuk memilih saham-saham yang boleh dimasukkan dalam portfolio. Jadi, ternyata rahsia disebalik formula ROE mempunyai kekuatan dalaman dengan kebanyakan backtesting yang telah dilakukan menunjukkan pencapaian yang baik bagi formula ini. Saham yang mempunyai ROE tinggi juga selalunya sukar dikenal pasti berbanding nisbah-nisbah kewangan (financial ratio) yang lain.
Fuh, 2 formula tapi cukup power
Ya, 2 formula ini nampak simple, tapi sudah cukup sebagai saringan pertama sebelum meneruskan kajian fundamental sesebuah syarikat. Dua kaedah berbeza (FCON dan ROE) tetapi mempunyai kekuatan tersendiri dan mudah diaplikasi ke dalam analisis pelabur atau pedagang. Dengan dua formula ini, harapnya lebih mudah nak pilih saham sebelum market kembali meriah seperti sesi Januari dan Julai 2018.


Bagaimana Mengkaji Fundamental Syarikat dengan Sekilas Pandang

Mula2 belajar saham bukan main susah untuk cari syarikat yang mempunyai prestasi kewangan yang baik. Baca buku A dia kata kena tengok Debt-Equity ratio, baca buku B dia
kata kena tengok Return on Equity (ROE), dan macam-macam lagi. Kata penulis, kita kena buka annual report, dan kira sendiri nilai ni. Fuh, nampak macam power kan bila sebut
kena kira sendiri! Tapi, bila nak buat tu terus
blank
. Banyak makan masa dan data fundamental pula berubah setiap tiga bulan.

Sebenarnya, mudah saja anda nak mendapatkan nilai2 ni, anda hanya pergi ke website
iSaham
 saja [rujuk page setiap saham]. Semuanya telah dikirakan untuk anda.

Sama juga bila nak pilih formula, banyak sangat ni, mana satu nak pakai ni? Senang je, kan lebih baik kalau lagi banyak ratio yang lebih baik. Kalau nak tengok nombor saja memang tak faham
dan maybe akhirnya tak tengok pun. Jadi, anda boleh rujuk iSaham sekali lagi, buka saja mana2 saham yang anda nak kaji. Kemudian pada bahagian ratio, kalau banyak hijau dan "thumb up",
maknanya syarikat tersebut mempunyai permulaan fundamental yang memuaskan. Kalau merah, elakkan sekiranya anda memang tidak arif berkaitan bisnes tersebut atau memang
tiada masa nak kaji syarikat tersebut sebab kebanyakannya memang tak bagus

Bagaimana pula kalau ada banyak hijau, tapi ada beberapa merah? Di sini la
skill
 fundamental anda memainkan peranan yang penting. Anda perlu tengok pada ratio bewarna merah
dan kemudian cari sebab kenapa ratio tersebut agak tidak baik. Contohnya, kenapa syarikat mempunyai hutang yang agak tinggi berbanding dengan yang lain. Mungkin syarikat perlukan duit
untuk mengembangkan bisnes ataupun syarikat mempunyai
purchase order
 / pembelian yang besar yang bakal memberi keuntungan berganda pasa masa akan datang. Dalam
kes ini, ini ialah hutang baik atau hutang yang diperlukan oleh syarikat. Jadi, merah pun tiada masalah.

Mungkin juga merah, sebab syarikat sedang berhadapan dengan masalah pembatalan projek, atau salah bajet perbelanjaan, maka ini ialah suatu syarikat yang patut dielakkan. Apa-apa
pun, paling penting, kajian anda kini menjadi lebih mudah sebab sekilas pandang saja, anda boleh tahu fundamental sesuatu syarikat dan boleh terus membuat kajian dengan lebih mudah.


Bagaimana nak Membeli atau Menjual Saham Odd Lot?

Anda mungkin biasa beli saham dalam bentuk lot. Sama ada 1 lot, 10 lot, 33 lot mengikut strategi anda. Anda tentu sudah tahu bahawa 1 lot mempunyai 100 unit saham. Persoalannya bolehkan anda beli saham dalam jumlah ganjil? Contohnya 1 unit, 52 unit, 99 unit dan sebagainya.

Jawapannya boleh.

Tapi, mungkin anda akan tertanya; kenapa perlu beli (atau jual) lot saham dengan bilangan ganjil ni? Nak buat satu transaksi pun dah dikenakan broker fee.

Sebenarnya ada beberapa sebab untuk anda beli atau jual lot ganjil (odd lot) ni. Antara sebabnya adalah apabila anda tiba-tiba sedar ada saham odd lot dalam portfolio anda selepas saham buat
corporate action
 seperti
bonus issue
,
right issue
,
split share
 dan lain-lain.

Selain itu, dengan 1 unit sahaja anda sudah layak untuk menyertai AGM, jadi mungkin anda nak belajar-belajar pasal syarikat di AGM cukup dengan membeli 1 unit (juga boleh dapat doorgift ya). Maka dengan itu anda beli odd lot kerana pembelian adalah dalam bentuk unit.

Jadi, bagaimana caranya untuk beli (atau jual) odd lot?

Senang je. Langkah pertama yang anda perlu buat ialah login platform trading anda (MPlusonline, RHB, Maybank, UOB etc.) menggunakan desktop. Cari saham yang ingin dibeli dengan masukkan nama saham dalam kotak search.

Sekiranya anda ingin beli odd lot untuk AGM dan tak tahu saham apa untuk dibeli, boleh pergi ke link
iSaham upcoming AGM
. Di sini kami ada senaraikan saham yang akan mengadakan AGM dalam masa terdekat. Kami juga catatkan lokasi dan tarikh mesyuarat supaya anda boleh buat keputusan sama ada bersesuaian atau tidak dengan perancangan anda.

Berbalik kepada carian saham, right-click pada row saham pilihan, dan pilih
Odd Lot Info
.

Anda akan dibawa ke laman info odd lot seperti gambar di bawah. Dari kiri, info queue boleh dijumpai di kotak merah. Di tengahnya info transaksi saham yang dipilih. Dari contoh ni nampaknya belum ada lagi transaksi jual beli dalam lot ganjil. Bahagian kanan atas (dalam kotak kuning), ada butang
Buy
. Klik pada arrow kecil di sebelah butang buy, pilih
c. Normal Order (Odd Lots)
.

Popup akan keluar pada page yang sama untuk bertanyakan kuantiti saham yang anda ingin beli.
Qty: x1
 di sini bermakna anda membeli dalam bentuk unit. Isikan ruangan ini dengan amaun yang berkenan di hati. Kemudian di kotak seterusnya isikan harga pilihan hati. Boleh rujuk Odd Lots Queue atau kotak yang akan muncul setelah klik pada ruangan
Price: MYR
. Setelah puas hati dengan kuantiti dan harga, klik
Send Now
. Anda boleh lihat pada
Order Status
 sekiranya transaksi anda berjaya, ataupun di ruangan tengah iaitu info transaksi saham.

Untuk menjual lot, prosedurnya sama sahaja. Anda cuma perlu klik pada arrow kecil di sebelah butang
Sell
 dan pilih Normal Order (Odd Lots). Popup yang sama akan muncul untuk proses jualan.

Anda juga boleh gunakan fungsi
Validity
 yang membolehkan anda mengurus berapa lama anda sanggup queue. Fungsi ini akan dibincangkan pada masa akan datang.


Bagaimana nak Menang Dalam Saham

Keuntungan pertama adalah satu cabaran yang perlu dilepasi oleh pelabur-pelabur baru. Ini adalah kerana dengan pengalaman yang sedikit, anda mungkin agak takut untuk melabur, dan mudah membuat kesilapan. Namun setelah anda berjaya buat keuntungan, ia dapat tingkatkan keyakinan dan pengalaman anda untuk melabur. Dari sinilah perjalanan pelaburan anda akan menjadi lebih baik.

Walaubagaimanapun, kita tak akan cerita yang indah-indah sahaja. Kita akan lihat cabaran-cabaran yang pelabur sama ada yang lama atau baru akan lalui dan bagaimana untuk menangani dan memenangi cabaran ini.

Cabaran 1: Tak cukup pengalaman

Bila pengalaman tak cukup, kita terdedah kepada bermacam-macam kesilapan dalam pelaburan. Adakalanya kita masuk (beli) pada waktu yang kurang bagus, terkejar-kejar harga dan macam-macam lagi kesilapan mudah. Semua ini disebabkan kita ada jangkaan yang mungkin tak sepadan dengan realiti.

Jangan risau, anda pasti akan membuat kesilapan ini satu hari nanti. Apa yang penting adalah anda perlu sentiasa belajar dan kumpul pengalaman supaya dapat memenangi situasi ini dengan lebih tenang dan rasional. Teruskan melabur dan mengumpul ilmu. Pastikan fundamental anda kukuh, barulah boleh melabur dengan lebih yakin.

Cabaran 2: Takut ketinggalan

Bila mula melabur, mungkin jangkaan kita tak cukup sepadan dengan realiti. Kita ingatkan bila beli hari ni, saham itu akan bergerak dalam masa yang terdekat. Ada pula yang bila nampak saham naik, maka itulah yang dikejar. Inilah yang disebut sebagai FOMO, Fear of Missing Out. Anda takut terlepas saham yang sedang panas dijual beli sehingga harga naik. Dalam situasi ini, anda sebenarnya lebih terdorong kepada emosi berbanding pemikiran yang rasional, lebih-lebih lagi sekiranya saham itu tiba-tiba muncul entah dari mana, Quarter Report pun tak cantik.

Sebagai cadangan, anda boleh memenangi situasi ini dengan melabur dengan tenang. Peluang itu sentiasa ada. Jadi kita tak perlu tergesa-gesa untuk membeli ketika saham sedang naik. Kesilapan macam ni lah yang boleh menyebabkan portfolio kita terkebelakang. Namun jangan mengalah, setiap pelabur pasti mengalami kesilapan seperti ini. Yang penting jangan terlalu cepat terikut-ikut, pastikan saham yang kita beli tu ada sebab yang baik untuk dibeli.

Cabaran 3: Tiada perancangan pelaburan

Kadang-kadang saham yang kita beli tak menjadi. Dalam dunia pelaburan juga, mungkin kita pernah dengar pelabur saham pasti rugi. Memang benar, ada untung dan ada rugi. Sekiranya kita tak tahu apa nak buat semasa rugi, mungkin kita akan buat satu kesilapan ini iaitu tak cut loss. Bila tak cut loss, kita tunggu saham jatuh makin banyak, barulah panik dan mula cut loss. Padahal kalau kita cut loss awal, ada banyak lagi saham yang kita boleh pilih untuk membuat comeback.

Pelaburan saham adalah salah satu pelaburan yang berisiko tinggi. Jadi anda perlu melabur dalam keadaan bersedia. Apa yang anda perlu sediakan adalah sebuah perancangan sekiranya saham yang dilaburkan tak menjadi. Sebelum melabur, kita tanya "adakah ini masa yang baik?". Kalau dah beli dan harga saham jatuh pada paras tertentu, apa tindakan kita? Untuk memenangi situasi ini, semua "kalau" ini kita perlu fikirkan sebelum melaburkan duit kita untuk mengawal risiko pelaburan.

Cabaran 4: Entry tak ikut support dan resistance

Secara amnya, saham tak bergerak secara lurus. Ada masanya saham akan turun ke sebuah paras dan mungkin berehat seketika sebelum meneruskan kenaikan seterusnya. Maka satu amalan yang baik untuk diikut ialah membeli pada paras yang lebih dekat dengan support. Ilmu ini sebenarnya ramai yang tahu, tapi sering kali dilanggar kerana terlalu optimis atau agresif untuk membeli saham. Semakin jauh harga yang kita beli dari paras support, semakin tinggi risiko penurunan yang kita akan berdepan nanti.

Kalau anda membuat pembelian saham agak jauh dari support, boleh guna strategi short term. Namun, sekiranya trend kenaikan masih kekal, anda boleh tukar kepada mid ke long term. Namun, kalau saham menghadapi kesukaran untuk teruskan kenaikan, ini mungkin masa yang baik untuk jual pegangan buat masa ini. Anda boleh beli semula apabila saham turun ke paras support. Perancangan seperti ini perlu ada dalam pelaburan supaya kita dapat kawal situasi. Inilah yang membuatkan anda menang dalam saham.

Kesimpulan

Anda menang dalam saham sekiranya anda mampu mengawal situasi. Dalam apapun cabaran, ada jalan penyelesaiannya. Mungkin anda akan rasa susahnya melabur pada permulaan. Namun dengan ilmu dan pengalaman, perjalanan ini akan jadi lebih lancar.


Bagaimana Operator Memanipulasi Pasaran Saham

Pasaran saham merupakan antara saluran pelaburan yang boleh memberikan sebuah pulangan yang banyak. Potensi pulangan daripada pelaburan ini adalah tak terhingga, namun begitu juga boleh dikatakan dengan risiko yang ada. Oleh itu, dunia pasaran saham ini tidak terlepas dari penglibatan pihak yang ingin mengawal pasaran. Mereka memanipulasi pasaran supaya ia bergerak seperti yang dikehendaki dan sudah tentu untuk meraih keuntungan dari pergerakan ini.

Saham yang mudah dimanipulasi

Micro Cap

Dalam kebanyakan kes, saham yang dicari oleh pemanipulasi pasaran atau juga disebut sebagai operator ialah saham-saham yang bersaiz kecil. Saiz syarikat boleh dilihat pada Market Capitalization atau Market Cap yang dikira berdasarkan jumlah saham dalam syarikat dan harga sesaham.

Sesebuah syarikat yang mempunyai Market Cap yang rendah seperti RM 100 juta dan ke bawah adalah lebih mudah untuk digerakkan. Saham ini dikategorikan sebagai
Micro Cap
 dan menjadi target operator untuk dimanipulasi. Bilangan saham dalam kategori ini juga bukan sedikit yang tersenarai di Bursa Malaysia.

Saham berspekulasi

Kebanyakan saham yang bagus mempunyai satu liputan yang aktif dari pihak penganalisa saham. Maka pelabur mempunyai sebuah perspektif yang agak konsisten untuk saham-saham ini. Namun kebanyakan saham syarikat bersaiz kecil tidak menerima liputan analisis seperti ini. Maka ia terdedah kepada pelbagai andaian dan khabar angin yang boleh jadi berdasarkan berita palsu.

Saham ber
volume
 rendah

Saham yang kurang didagangkan mempunyai kecenderungan untuk dimanipulasi. Bayangkan sekiranya kita mempunyai dua akaun dagangan, dan kita berdagang dalam saham yang tidak bertransaksi. Kita boleh jual dan beli dengan diri sendiri. Namun kebiasaannya volume beratur sentiasa ada, walaupun sedikit. Dengan volume yang kecil ini, modal yang kecil sahaja diperlukan untuk menggerakkan harga saham.

Siapakah Operator?

Operator ialah satu sebutan yang digunakan kepada pihak yang mempunyai kuasa membeli yang besar dan mampu menggerakkan pasaran. Pihak ini boleh jadi sama ada individu, organisasi, sindiket atau insider (orang dalam).

Cara Pasaran dimanipulasi

Seperti yang disebut tadi, saham dimanipulasi supaya operator ini boleh mendapatkan keuntungan. Dalam kes ini, operator itu mestilah memiliki saham tersebut terlebih dahulu sebelum mereka operasi mereka dijalankan. Pegangan ini dikumpul dalam satu jangka waktu yang tertentu.

Sekiranya harga saham semakin menurun, operator ini boleh menambah pegangan untuk "average down" kos pegangan mereka pada harga yang rendah. Apabila mempunyai pegangan yang banyak, maka mereka bertindak dengan menyebarkan berita palsu untuk meningkatkan keyakinan terhadap syarikat ini. Ini bertujuan tak lain untuk mewujudkan persepsi yang optimis supaya harga saham semakin naik.

Apabila harga saham sudah cukup tinggi, maka mereka boleh jual saham ini pada harga yang tinggi untuk mendapatkan keuntungan. Situasi ini bukan suatu yang asing dalam pasaran, dan ia dipanggil sebagai "pump and dump".

Adakah mengikut operator strategi yang baik?

Kebiasaannya saham yang dimanipulasi ini berada dalam kategori micro cap. Secara umumnya, saham ini bukanlah yang terbaik. Banyak lagi saham yang boleh memberikan keuntungan dan kenaikan secara konsisten dalam market cap yang lebih besar. Operator yang memanipulasi pasaran ini tidak mengenal anda. Maka apabila mereka jual pegangan mereka, sekelip mata sahaja harga saham boleh turun tanpa menunggu anda.

Satu cara yang kami boleh cadangkan ialah untuk tidak mengikut kaunter-kaunter seperti ini. Anda boleh rujuk pada Manipulation Indicator yang kami sediakan dalam page setiap saham untuk mengenal saham yang mudah dan susah dimanipulasi.


Bagaimana Pesanan Saham Dipadankan?

Order matching atau pemadanan pesanan adalah ketika saham yang anda pesan sudah berjaya dibeli atau dijual kepada pemegang saham yang lain. Pemadanan ini dibuat berdasarkan beberapa kriteria dan mengikut keutamaan dalam queue. Kali ini, kita akan lihat lebih mendalam tentang cara pemadanan pesanan ini.

Keutamaan mengikut harga dan masa

Setiap pesanan (order) yang ditempatkan dalam buku pesanan (order book) mempunyai keutamaannya mengikut harga pesanan dan masa pesanan dibuat. Sesebuah pesanan boleh diletakkan pada harga yang sama, namun bukan detik masanya yang terdiri daripada tarikh dan waktu. Maka untuk suatu harga yang sama, keutamaan diberikan kepada yang lebih awal membuat pesanan.

Keutamaan pesanan mengikut harga di buku pesanan pula adalah seperti berikut:

Sebelah Belian

Sebelah Jualan

Keutamaan mengikut harga tertinggi kepada terendah

Keutamaan mengikut harga terendah kepada tertinggi

Pesanan boleh dipadankan dengan harga lain

Untuk pelabur runcit, jenis pesanan yang dimasukkan adalah dinamakan sebagai Limit Order. Pesanan ini bermaksud harga yang dimasukkan adalah harga yang paling tinggi untuk belian, dan yang paling rendah untuk jualan. Dalam erti kata lain, harga pesanan yang anda masukkan akan menjadi seperti bajet untuk belian, atau harga paling murah yang anda sanggup jual. Transaksi tidak semestinya berlaku pada harga yang anda masukkan dan boleh dipadankan kepada lebih daripada satu harga. Untuk memahami lebih lanjut, kita akan lihat beberapa contoh.

Contoh Situasi

Situasi 1

Sebelum Transaksi:

Buku Pesanan Belian

Buku Pesanan Jualan

# Pesanan

Kuantiti

Harga

Harga

Kuantiti

# Pesanan

001

20

7.00

7.10

5

003

002

10

6.50

7.20

10

004

7.50

5

005

Input Transaksi
: Pesanan belian #006 pada harga 7.20, kuantiti 20

Output
:

Pesanan #006 dipadankan dengan #003 pada harga 7.10, kuantiti 5

Pesanan #006 dipadankan dengan #004 pada harga 7.20, kuantiti 10

Nota
: Pesanan #003 dipadankan terlebih dahulu kerana keutamaan dari segi harga. Kemudian diikuti dengan pesanan #004. Pesanan #005 tak dipadankan kerana melebihi had harga belian maksimum 7.20

Selepas transaksi
:

Buku Pesanan Belian

Buku Pesanan Jualan

# Pesanan

Kuantiti

Harga

Harga

Kuantiti

# Pesanan

006

5

7.20

7.50

5

005

001

20

7.00

002

10

6.50

Situasi 2

Sebelum Transaksi
:

Buku Pesanan Belian

Buku Pesanan Jualan

# Pesanan

Kuantiti

Harga

Harga

Kuantiti

# Pesanan

001

20

6.50

9.00

5

003

002

10

6.00

9.50

10

004

Input Transaksi
: Pesanan jualan #005 pada harga 6.00, kuantiti 30

Output
:

Pesanan #005 dipadankan dengan #001 pada harga 6.50, kuantiti 20

Pesanan #005 dipadankan dengan #002 pada harga 6.00, kuantiti 10

Selepas transaksi
:

Buku Pesanan Belian

Buku Pesanan Jualan

# Pesanan

Kuantiti

Harga

Harga

Kuantiti

# Pesanan

9.00

5

003

9.50

10

004

Situasi dunia sebenar

Anda mungkin akan lebih faham bila lihat pada situasi sebenar. Merujuk kepada buku pesanan di atas, kami akan tuliskan contoh-contoh input dan output yang akan terjadi.

Input

Output

Beli pada harga 4.45, kuantiti 10

Padanan penuh pada harga 4.42

Beli pada harga 4.41, kuantiti 10

Tiada padanan, harga menjadi 'Best Buy' teratas

Beli pada harga 4.40, kuantiti 10

Tiada padanan, beratur pada harga 4.40

Jual pada harga 4.48, kuantiti 10

Tiada padanan, beratur pada harga 4.48

Jual pada harga 4.35, kuantiti 1000

Padanan penuh dengan 465 padanan pada 4.40, 386 padanan pada 4.39, 149 padanan pada 4.38


Bagaimana untuk Menjadi Pemilik Syarikat Starbucks?

Penggemar kopi mungkin sudah kenal dan sering mengunjungi Starbucks. Starbucks juga sering dijadikan tempat untuk meluangkan masa, bersantai dan berjumpa dengan rakan-rakan. Bukan itu sahaja, malah, ia adalah tempat kegemaran bagi sesetengah individu untuk belajar, membaca atau bekerja sambil menikmati secawan kopi.

Sumber: Starbucks

Starbucks adalah rangkaian kedai kopi antarabangsa yang bermula pada tahun 1971 di Seattle, Washington, Amerika Syarikat. Ia merupakan salah satu
coffeehouse
 terbesar dengan lebih 33 ribu cawangan di seluruh dunia. Setakat ini, di Amerika Syarikat sahaja sudah mempunyai lebih 14 ribu francais dan selebihnya terletak di banyak negara yang lain.

Selain kopi, Starbucks juga menyediakan beberapa jenis minuman dan pelbagai pilihan makanan. Satu minuman sahaja berharga sekitar RM20. Jika selama ini anda membelanjakan RM200 bagi secawan minuman untuk 10 hari, dengan jumlah yang sama, anda sudah boleh mendapatkan 1 lot saham pemilikan Starbucks di Malaysia.

Pegangan saham Starbucks

Buat masa ini, mungkin anda adalah salah satu pelanggan Starbucks, tetapi anda juga boleh jadi '
owner
' dengan membeli sebahagian saham Starbucks./p>

Setakat pos ini ditulis, di pasaran global, harga seunit
Starbucks
 adalah $ 108.63 dengan
market capitalization
 sebanyak $ 127.44 bilion. Kos seunit bersamaan dengan anggaran RM 500 dan saham ini boleh didagangkan di platform global atau pada platform tempatan seperti
CGS-CIMB
 dan lain-lain.

Di Bursa pula, harga seunit saham ialah sekitar RM 1.99 dan anda akan memperoleh sebahagian pemilikan saham Starbucks di Malaysia melalui
Berjaya Food Berhad
. Ia boleh didagangkan melalui mana-mana broker di Malaysia sahaja.

Pemilikan saham Starbucks di Bursa

Starbucks di Malaysia dikendalikan oleh Berjaya Starbucks Coffee Company Sdn Bhd (BStarbucks). BStarbucks ini ialah anak syarikat milik penuh oleh Berjaya Food Berhad. Aktiviti perniagaan BStarbucks sama seperti Starbucks di negara lain dimana mereka menjual minuman kopi berkualiti tinggi, minuman campuran sejuk, pelbagai pastri dan lain-lain lagi.

Starbucks mula dibuka di Malaysia pada 17 Disember 1998, dengan pelancaran cawangan pertamanya di Fahrenheit 88, Kuala Lumpur (sebelum ini dikenali sebagai KL Plaza). Kini, ia telah berkembang di seluruh Malaysia (kecuali Perlis) dengan mempunyai lebih 300 francais.

Sumber: Laporan Tahunan 2021 Berjaya Food

Prestasi Kewangan

Walaupun wabak Covid-19 dan pengenaan Perintah Kawalan Pergerakan 2.0 dan 3.0 masih berterusan pada tahun 2021, pendapatan BStarbucks tetap meningkat dalam tahun kewangan terkini, iaitu dengan RM625.4 juta berbanding RM533.2 juta pada tahun kewangan 2020.

Tahun 2020 ini juga merupakan rekod pendapatan tahunan terendah dalam 3 tahun kewangan terkini. Ini disebabkan oleh penularan peringkat awal wabak Covid-19 yang membimbangkan.

Prestasi Kewangan BStarbucks

Pada tahun kewangan 2021, kedai kopi Starbucks meningkat kepada 327 buah daripada 316 buah pada tahun sebelumnya. Bilangan kedai pandu lalu pula adalah sebanyak 58 buah dengan 6 buah yang baharu dibuka.

Starbucks juga melancarkan program Starbucks Rewards baharu, dimana ia adalah satu program yang memberi kelebihan dan ganjaran kepada pelanggan setia Starbucks. Ahli yang berdaftar melalui Kad Starbucks atau aplikasi mudah alih Starbucks Malaysia akan memperolehi ganjaran yang menarik (contoh
birthday rewards
, promosi dll).

Kesimpulan

Berjaya Food merancang untuk membuka 38 buah kedai kopi Starbucks termasuklah 1 kedai pandu lalu dan 1 lagi Starbucks di Perlis pada tahun 2022. Ia juga akan fokus memberikan lebih banyak tawaran menarik, promosi daripada Starbucks Rewards dan pelbagai lagi.

Selain daripada Starbucks, Berjaya Food juga mengendalikan perniagaan Kenny Rogers dan juga Jollibean Foods. Ini bermaksud, jika anda membeli sebahagian saham Berjaya Food, anda juga adalah sebahagian daripada pemilik syarikat Starbucks, Kenny Rogers dan juga Jollibean.

Rujukan

Wikipedia

Starbucks Malaysia

Berjaya Food Berhad


Bantuan Kecemasan: Ribuan Terjejas Akibat Banjir Buruk di 8 Buah Negeri

Setakat 20 haribulan Disember 2021, seramai lebih 41,000 orang mangsa telah kehilangan tempat tinggal hasil dari banjir besar yang melibatkan 8 buah negeri di Semenanjung Malaysia. Bencana ini dilaporkan terjadi akibat hujan lebat yang turun tanpa henti semenjak hari Jumaat yang lalu.

8 buah negeri tersebut adalah Kelantan, Terengganu, Pahang, Melaka, Negeri Sembilan, Selangor, Perak dan Kuala Lumpur, seperti yang dilaporkan oleh Agensi Pengurusan Bencana Negara (NADMA).

Suasana banjir di Kampung Kebun Bunga, Seksyen 22, Shah Alam. (Gambar:
Kosmo
)

Ketua Setiausaha Kementerian Alam Sekitar dan Air (KASA), Datuk Seri Ir Dr Zaini Ujang berkata, fenomena ini berlaku disebabkan faktor aliran monsun dan sistem cuaca tekanan rendah dan mencapai tahap lekukan tropika yang terbentuk di Laut China Selatan, seperti yang dikesan oleh Jabatan Meteorologi pada 12 Disember lalu.

“Taburan hujan setahun di Kuala Lumpur ialah 2,400 mm dan ini bermakna taburan hujan semalam (Jumaat, 17/12/2021) telah melebihi purata taburan hujan untuk sebulan, ini adalah sesuatu di luar jangkakan dan hanya berlaku sekali dalam 100 tahun,” ujar beliau lagi, seperti yang dilaporkan oleh
Bernama
.

Sehubungan dengan itu, iSaham bersama-sama GlobalSadaqah sedang berusaha untuk mengumpul dana untuk memberikan bantuan bagi meringankan beban mangsa-mangsa banjir. Setiap sumbangan yang diterima akan digunakan untuk menyediakan keperluan asas kepada semua yang terkesan akibat bencana alam yang melanda negara kita ini.

Jika anda hendak menghulurkan bantuan, boleh klik pada pautan ini:

https://globalsadaqah.com/isaham-myfloods

مَنْ نَفَّسَ عَنْ مُؤْمِنٍ كُرْبَةً مِنْ كُرَابِ الدُّنْياَ نَفْسَ اللهُ عَنْهُ كُرْبَةً مِنْ كُرَابِ يَوْمِ اْلقِيَامَةِ وَمَنْ يَسَّرَ عَلَى مُعْسِرٍ يَسَّرَ اللهُ عَلَيْهِ فِى الدُّنْيَا وَالْاَخِرَةِ وَمَنْ سَتَرَ مُسْلِمًا سَتَرَهُ اللهُ فِى الدُّنْيَا وَالْاَخِرَةِ وَاللهُ فِى عَوْنِ الْعَبْدِ مَا كَانَ اْلعَبْدُ فِى عَوْنِ اَخِيهِ. رَوَاهُ مُسْلِمٌ عَنْ اَبِى هُرَيْرَةَ

Artinya: "
Barang siapa melapangkan seorang mukmin dari satu kesusahan dunia, Allah akan melapangkannya dari salah satu kesusahan di hari kiamat. Barang siapa meringankan penderitaan seseorang, Allah akan meringankan penderitaannya di dunia dan akhirat. Barang siapa menutupi (aib) seorang muslim, Allah akan menutupi (aib)nya di dunia dan akhirat. Allah akan menolong seorang hamba selama hamba itu mau menolong saudaranya
." (HR. Muslim).

Kredit gambar:
NSTP/Sharul Hafiz Zam, Kosmo


Bekalan Tak Menentu di China, Ancom Mendapat Perhatian

Ancom merupakan sebuah syarikat yang menjalankan aktiviti perniagaan bahan kimia untuk kegiatan pertanian atau nama pendeknya agrokimia. Aktiviti ini termasuk penghasilan (sintesis) ramuan aktif, formulasi, penyelidikan dan juga pengeluaran produk kimia pertanian seperti racun rumpai, baja, pengawet kayu dan sebagainya.

Produk ini sebenarnya adalah penting kepada industri perladangan kerana ia membantu tanaman mengeluarkan hasil yang berkualiti. Penggunaan produk racun rumpai sebagai contoh, digunakan secara meluas oleh industri perladangan untuk pelbagai jenis tanaman. Produk ini juga lah yang membolehkan Ancom mendapatkan pendapatan yang tinggi untuk syarikat mereka.

Ketidaktentuan bekalan China dan peluang Ancom

Dalam sedekad ini, kita dapat lihat negara China berkembang pesat menjadi negara dengan GDP kedua tertinggi selepas Amerika. Kedudukan ini menjadikan China sebagai sumber penting kepada ekonomi dunia, termasuklah bahan kimia. China menjadi sumber utama dunia sebagai pembekal untuk pelbagai peringkat produk sama ada bahan mentah, bahan ramuan atau produk akhir.

Namun, dalam sedekad ini juga, pelbagai ketidak tentuan bekalan terjadi kepada negara China ini. Antaranya insiden letupan kilang yang seakan-akan menjadi acara tahunan memberi kesan kepada operasi kilang berhampiran. Pada tahun 2019, letupan kilang bahan kimia telah mengakibatkan kematian sebanyak 78 orang di Jiangsu, China. Ia menyebabkan penutupan kilang di kawasan perindustrian tersebut selama paling kurang 2 minggu.

Letupan kilang racun serangga di Jiangsu, China mengakibatkan penutupan dan pemindahan operasi kilang di kawasan terlibat. Gambar: AP

Apabila kilang di China ini ditutup, maka berlakunya gangguan bekalan di China dan memberikan kesan kepada pembeli dari seluruh dunia. Secara semula jadinya, pembeli akan mencari alternatif kepada bekalan dari China. Dalam situasi ini, terdapat beberapa kelebihan yang boleh dimanfaatkan oleh Ancom Berhad.

Kenali Ancom

Pada asalnya, Ancom di bawa masuk oleh syarikat Amerika pada tahun 1969 dengan nama Ansul (Malaysia) Sdn Bhd. Ianya mula berdagang dengan nama Ancom pada tahun 1989 dan tersenarai di Bursa Malaysia pada tahun 1990.

Tiga syarikat tersenarai awam dan syarikat media Redberry

Secara keseluruhan, operasi Ancom terbahagi kepada empat bahagian iaitu bahan agrokimia, bahan kimia perindustrian dan polimer, logistik dan juga media. Struktur syarikat Ancom boleh dilihat seperti gambar di bawah.

Ancom

Aktiviti utama Ancom ialah dalam pengeluaran bahan agrokimia yang sebahagian besarnya dilaksanakan oleh Ancom Crop Care (ACC). ACC adalah syarikat teras kepada Ancom yang menjalankan penyelidikan, formulasi, pengeluaran, jualan, perlesenan dan sebagainya untuk produk bahan agrokimia.

Antara bahan agrokimia yang dikeluarkan oleh ACC ialah racun rumpai, racun serangga, racun kulat dan pengawet kayu. Produk yang dihasilkan oleh ACC ini dijual ke serata dunia dengan rangkaian yang luas.

Ancom Logistic

Dengan rangkaian pengguna yang luas di serata dunia, pengangkutan menjadi satu elemen yang penting kepada Ancom. Aktiviti pengangkutan mereka ini disokong oleh Ancom Logistic untuk pengangkutan dan logistik bahan kimia. Ancom Logistic ini juga sebenarnya tersenarai di papan Ace Bursa Malaysia.

Nylex

Tersenarai di Papan Utama Bursa Malaysia pula ialah Nylex yang juga merupakan anak syarikat Ancom Berhad. Aktiviti utama yang dijalankan dalam Nylex ialah polimer dan bahan kimia perindustrian.

Penyumbang utama pendapatan Nylex adalah pada bahagian bahan kimia perindustrian seperti ethanol, phosphoric acid, adhesive dan juga sealant. Nylex juga adalah penyumbang terbesar pendapatan kumpulan syarikat Ancom dengan pulangan lebih RM 1.5 bilion nilai jualan.

Redberry

Satu bahagian aktiviti dalam Ancom yang agak baru ialah operasi media yang dikendalikan oleh Redberry Sdn Bhd. Operasi tumpuan dalam bahagian media ini adalah dari segi pengiklanan melalui papan berbayar (billboard), lapangan terbang, panggung wayang, stesen MRT, bas awam dan pelbagai lagi tumpuan awam di Lembah Klang.

Redberry sebenarnya merupakan satu bahagian yang menarik kumpulan Ancom kebelakang dalam beberapa tahun terbaru. Ancom kini telah memutuskan untuk mengurangkan pegangan dalam syarikat ini dan hanya akan memegang faedah minoriti dalam Redberry.

Prestasi kewangan Ancom

Keseluruhan kumpulan syarikat Ancom Berhad telah pun berjaya menjana pendapatan sehingga RM 1.9 bilion sejak tahun 2018. Angka ini agak mendatar pada tahun 2019, namun masih mencatat sedikit dengan sedikit kenaikan pada 2.1%. Keuntungan sebelum cukai pula semakin rendah dengan penurunan 54.3% dari RM 47.0 juta pada tahun 2018 kepada RM 21.5 juta pada tahun 2019.

Ancom sebenarnya mencatatkan kerugian walaupun dengan pulangan sebanyak RM 1.9 bilion. Nylex yang menyumbang pendapatan sebanyak RM 1.5 bilion sebenarnya mencatatkan keuntungan hanya sebanyak RM 4.6 juta sebelum cukai. Ancom melalui ACC pula menyumbang sebanyak RM 304.4 juta dari segi pendapatan dengan RM 47.1 juta keuntungan sebelum cukai. Setelah dimasukkan operasi media dan koperat, angka keseluruhan menunjukkan kerugian bersih selepas cukai.

Sekiranya melihat pada prestasi Ancom sahaja, kita sebenarnya dapat lihat sebuah potensi pertumbuhan yang baik. Pendapatan Ancom dari ACC menunjukkan peningkatan setiap tahun selepas pengarah urusan yang baru, iaitu Lee Cheun Wei memegang jawatan pada tahun 2014.

Potensi dan prospek Ancom

1. Tahap produk yang lebih asas

Produk yang dihasilkan oleh ACC terdiri daripada bahan aktif, ramuan campuran dan juga pengawet kayu. Bahan aktif atau Active Ingredient ialah bahan spesifik yang memberikan fungsi kepada sesebuah kimia tersebut. Dalam kes Ancom, fungsi ini adalah sebagai racun rumpai, serangga, kulat atau pengawet kayu untuk pelbagai jenis tanaman. Tidak banyak syarikat yang mengeluarkan bahan aktif. Kebanyakan syarikat menggunakan bahan ramuan yang terdiri daripada bahan aktif dan formulasi campuran mereka.

ACC adalah salah satu syarikat yang mampu mengeluarkan produk bahan aktif. Bukan itu sahaja, di antara bahan-bahan ini, ada yang dikeluarkan oleh ACC dengan hatra intelek (IP) yang berdaftar. Antara keluaran utama ACC ialah MSMA, Diuron, Glyphosate, Monex dan Timber Preservative. Monex dan Timber Preservative hanya dikeluarkan oleh ACC, manakala MSMA pula disaingi oleh syarikat dari Israel.

2. Proses pendaftaran mengurangkan persaingan

Seperti yang disebut tadi, ACC mengeluarkan bahan agrokimia untuk dihantar ke seluruh dunia. Untuk menjual bahan agrokimia ini ke sesebuah negara, beberapa siri pendaftaran perlu dibuat yang juga melibatkan ujian makmal kerana ia melibatkan bahan kimia beracun.

Pendaftaran di Malaysia sahaja memakan masa sehingga 2 tahun, dan di Brazil yang merupakan negara eksport utama untuk Ancom pula memakan masa sehingga 7 tahun.

Dari sini, kita dapat lihat bahawa pendaftaran ini boleh mengambil masa yang lama. Tak banyak syarikat yang mampu ataupun ingin mengunggu waktu yang lama hanya untuk diberikan lesen untuk menjual di sesebuah negara. Selepas berdaftar pula, aktiviti pemasaran masih perlu berjalan untuk memastikan capaian pada pembeli. Ancom pula sudah beroperasi selama lebih 50 tahun dan telah pun bertapak di lebih 40 buah negara, memberikan mereka kelebihan dalam industri ini.

Gambar: Ancom Crop Care

3. Pembeli mencari alternatif kepada China

Atas sebab ketidaktentuan bekalan, pengguna bahan kimia pertanian mula mencari alternatif di luar China. Insiden letupan di Jiangsu yang disebut tadi membawa kepada penutupan kilang yang menyebabkan pencemaran sungai di kawasan berdekatan. Kilang di kawasan terlibat pula perlu berpindah operasi, menambahkan lagi masa bekalan. Insiden letupan ini hanyalah salah satu daripada pelbagai lagi kes yang pernah terjadi di China.

Dalam perkembangan terbaru, mereka mengatakan bahawa pertanyaan (enquiry) terhadap produk mereka semakin banyak. Mereka adalah satu-satunya pengeluar dalam rantau Asia Tenggara yang mengeluarkan bahan aktif. Di waktu yang akan datang pula, mereka sudah pun mempunyai perancangan untuk menghasilkan produk baru iaitu bahan molekul untuk pertanian.

4. Perancangan kilang untuk produk baru

Kilang Ancom di Klang akan dinaik taraf dengan fasiliti tambahan untuk produk baru

Produk molekul telah pun berada dalam perbincangan dan Ancom kini sedang mengusahakan penambahan kapasiti kilang mereka di Klang. Tapak untuk kilang ini telah pun dilapangkan sebagai persediaan. Apabila beroperasi nanti, mereka akan mendapat akses kepada segmen baru kepada pasaran sedia ada untuk tanaman nenas dan tebu.

5. Prestasi jualan mengikut keadaan cuaca

Seperti mana-mana industri pertanian yang lain, aktiviti pertanian tidak lari dari kesan daripada cuaca. Dalam tahun 2019, kita dapat melihat banjir besar yang berlaku di Amerika yang merosakkan tanaman. Persekitaran yang kering di Australia pula menyebabkan berlakunya kebakaran besar di serata negara tersebut.

Dalam keadaan ini, produk kimia pertanian tak sesuai digunakan dan menyebabkan permintaan yang lebih rendah. Ancom turut merasai kesan ini dan akan tercermin dalam laporan kewangan yang akan datang.

Penutup

Syarikat ini memiliki banyak potensi ke hadapan. Bahagian media untuk beberapa tahun telah menarik kumpulan ini kebelakang akan memainkan peranan yang kecil untuk masa akan datang. Ini bermakna Ancom tidak lagi mengeluarkan perbelanjaan untuk bahagian media ini. Keadaan cuaca pula menyebabkan nilai jualan terkesan secara negatif, namun perkembangan di China menimbulkan minat yang meningkat terhadap produk dari Ancom.

Ancom telah pun mendapatkan bekalan barangan mentah yang cukup dari China untuk meneruskan aktiviti perniagaan. Namun sekiranya wabak COVID-19 berterusan sehingga April atau Mei, ia akan menyebabkan gangguan bekalan kepada seluruh dunia. Sekiranya wabak ini dapat ditangani sebelum tempoh itu, keadaan pasaran dijangka akan pulih menjelang pertengahan tahun 2020.


Belajar Saham Bersama iSaham

21 Febuari, 2022 - Semalam, sesi iSaham Live telah berlangsung di
Youtube rasmi iSaham
 dan
Facebook iSaham Kelas Asas
. Sesi secara langsung itu telah diadakan pada jam 10 pagi dan dihoskan oleh
Chief Strategy Officer
 (CSO) iSaham, En Suddin Salleh.

Sesi iSaham Live yang dihoskan oleh En Suddin Salleh.

Sesi
live
 dan interaktif ini telah diadakan selama 1 jam 14 minit. Sepanjang sesi dijalankan, penonton dibenarkan untuk bertanyakan soalan berkaitan saham dan iSaham. Antara soalan yang ditanya oleh penonton adalah seperti keadaan pasaran semasa, pendapatan syarikat, komoditi, dan banyak lagi.

Pengenalan kepada produk terbaru iSaham

Sesi kemudian diteruskan dengan pengenalan kepada produk-produk terbaru iSaham, iaitu iSaham Gear One, iSaham Playback, iSaham Accelerator dan iSaham Max Live.

Produk-produk terbaru iSaham.

iSaham Gear One

Produk pertama yang diperkenalkan semasa sesi berlangsung adalah
iSaham Gear One,
iaitu sebuah seminar saham percuma yang ditaja sepenuhnya oleh Bursa Malaysia-i. Sesi ini mempunyai 3 modul, iaitu iSaham Gear One Asas, iSaham Gear One Fundamental, dan iSaham Gear One Technical. Sesi ini juga telah diadakan pada tahun lepas, iaitu iSaham x Bursa Malaysia-i (Webinar Hybrid Trader iSaham 2021) dan telah menerima sambutan yang amat memberangsangkan.

iSaham Playback

Seterusnya, En Suddin memperkenalkan kelas saham lengkap iaitu
iSaham Playback
 yang merangkumi konten pembelajaran saham bermula daripada topik asas saham sehingga topik yang lebih
advanced
 seperti analisa teknikal dan fundamental. Kelebihan iSaham Playback ini adalah ia datang dalam bentuk video yang boleh ditonton berulang-kali, di mana-mana dan pada bila-bila masa sahaja. Video-video ini merangkumi 30 topik, dengan durasi keseluruhan sepanjang 14 jam.

iSaham Accelerator

Buat pertama kalinya, iSaham menawarkan
iSaham Accelerator
, iaitu sebuah sesi tentang strategi untuk meningkatkan kejayaan dalam pelaburan. Sesi ini bertujuan untuk membantu pelabur yang masih mencari teknik yang sesuai untuk digunakan semasa berdagang.

iSaham Max Live

Produk terakhir, iaitu
 iSaham Max Live
pula adalah sebuah komuniti
lifelong-learners
 yang membincangkan perkara-perkara berkaitan saham mengikut undian, contohnya seperti arah tuju pasaran, saham yang sedang trending, dan perbincangan IPO. Sesi perbincangan ini akan diadakan sebanyak 3 kali sebulan.

Selain itu, pelanggan iSaham Max juga boleh mengakses ciri-ciri baru seperti
performance tracker
,
stock alert
 dan iSaham Seasonality, di mana pelanggan boleh melihat prestasi sesuatu syarikat atau sektor mengikut bulan pada tahun-tahun sebelumnya. Jika anda seorang pelanggan sedia ada iSaham Max, anda boleh melihat ciri-ciri baru ini
di sini
.

Walau bagaimanapun, untuk menjadi
ahli iSaham Max
, terdapat
pre-requirement
 yang diperlukan, iaitu ahli perlu mendaftar sebagai ahli Pro iSaham terlebih dahulu. Boleh
klik di sini
 untuk mendaftar sebagai ahli Pro iSaham secara percuma.

Senarai penuh harga produk iSaham

Namun, terdapat keraguan daripada penonton sewaktu sesi iSaham Live ini dijalankan, iaitu dari pelanggan lama produk iSaham tentang status produk yang telah dilanggan pada tahun sebelumnya. En Suddin menjelaskan pelanggan webinar sebelum ini masih boleh mengakses rakaman webinar terdahulu melalui iSaham Classroom. Akses kepada rakaman ini adalah seumur hidup, sama seperti produk eBook iSaham. Walau bagaimanapun, sesi live yang terdahulu akan ditamatkan pada bulan April tahun ini.

Untuk melihat video penuh sesi iSaham Live ini, boleh
klik di sini
.

Nota
: Untuk makluman, harga dan pakej di atas adalah versi lama. Untuk versi terbaru kami sudah update di blog
iSaham Special Event
.


Belanjawan 2019 - Ulasan

Sumber Gambar:
TV1
Belanjawan 2019 merupakan belanjawan kali pertama oleh kerajaan baru selepas mengambil kerajaan Barisan Nasional. Banyak ulasan dan pandangan dikeluarkan dari pelbagai sudut, termasuklah kepada syarikat-syarikat yang diniagakan oleh para pelabur dan pedagang di Bursa Malaysia.
Saham apakah yang mendapatkan manfaat daripada Belanjawan 2019 ini?
Petronas Dagangan, Petronas Chemical
Dalam belanjawan 2019, kerajaan telah membentangkan salah satu punca pendapatan negara ialah daripada Dividen Petronas. Untuk belanjawan 2019, RM30 bilion dividen khas akan dikeluarkan oleh Petronas. Dividen yang dikeluarkan oleh syarikat induk petronas ini (Petroliam Nasional Berhad) juga adalah hasil dividen daripada syarikat-syarikat yang tersenarai di Bursa Malaysia iaitu Petronas Chemicals (PCHEM), Petronas Dagangan (PETDAG) dan lain-lain. Dividen yang dikeluarkan oleh anak syarikat ini akan turut dapat dirasai oleh semua pemegang saham syarikat-syarikat tersebut. Kedua-dua syarikat ini juga mempunyai fundamental kewangan yang baik, jelas dengan berada di tangga-tangga tertinggi score iSaham.
KPJ Healthcare
Kita melihat sebanyak 29 bilion disediakan untuk sektor kesihatan (healthcare) dalam Belanjawan 2019, kenaikan sebanyak lebih kurang 8% berbanding Bajet 2018. Kerajaan juga melancarkan program pilot untuk B40 Health Protection Fund yang memberikan perlindungan percuma ke atas 4 sakit kritikal, justeru bakal memanfaatkan hospital swasta seperti KPJ. Dalam masa yang sama, 20 juta disediakan kepada Malaysia Healthcare Tourism Council (MHTC) untuk mempromosi Malaysia sebagai pilihan mendapatkan servis rawatan. KPJ berpotensi besar mendapat manfaat daripada polisi ini kerana 5-10% daripada jumlah pelanggan KPJ ialah dalam kalangan warga asing.
Aeon, QL
Dengan insentif pelancongan yang ada, ditambah dengan pelbagai insentif dan subsidi kepada kumpulan B40 seperti Bantuan Sara Hidup (BSH), subsidi minyak dan macam-macam lagi, kita bakal melihat syarikat berkaitan jualan runcit dan barangan pengguna mendapat manfaat. Syarikat seperti AEON dan QL akan dijangka mendapat lebih banyak kunjungan (makin penuh FamilyMart milik QL lepas ni). Di samping itu, online digital tax juga berkemungkinan besar menarik lebih ramai membeli di kedai tempatan.
Takaful, BIMB (pemilik terbesar syarikat Takaful Malaysia)
Bermanfaat daripada polisi mengasingkan pelepasan tax untuk EPF dan Takaful, juga pelepasan duti setem untuk semua produk dibawah Perlindungan Tenang yang bakal mengurangkan jurang pengambilan perlindungan takaful.
Hartalega, Kossan Rubber, Top Glove, Supermax
Kesemua saham getah yang kuat (HARTA, KOSSAN, TOPGLOV, SUPERMX) dipilih oleh sekurang-kurangnya dua penganalisa belanjawan 2018. Sektor ini dijangka terus kukuh walaupun gaji minimum dinaikkan ke RM1,100 disebabkan automasi yang berkembang dalam industri ini. Syarikat-syarikat yang beroperasi dengan automasi khususnya sektor pembuatan elektronik dan teknologi juga dijangka tidak terjejas seperti INARI dan VS.
Apa pula kata penganalisa-penganalisa institusi pelaburan tempatan? Kami simpulkan saham-saham yang menjadi pilihan terbanyak institusi pelaburan dalam visual dan link di bawah.
Saham-Saham Pilihan Institusi Pelaburan untuk Belanjawan 2018


Belanjawan 2020: Saham yang Anda Boleh Pantau

Seperti biasa, setiap tahun rakyat Malaysia sangat teruja dan amat tertunggu-tunggu untuk mendengar perbentangan belanjawan negara. Belanjawan ni bagaikan software update bagi sebuah negara supaya ia boleh berfungsi dengan lebih baik. Tahun ini, sebanyak RM 297 bil telah diperuntukkan untuk belanjawan negara, lebih rendah daripada tahun lepas yang diperuntukkan sebanyak RM 314.5 bilion. Namun, bajet tahun lepas adalah lebih tinggi disebabkan pemulangan GST sebanyak RM 37 bilion.

Teras belanjawan 2020

Teras di bawah adalah tunjang kepada belanjawan 2020

Pertama:

Memacu Pertumbuhan Ekonomi dalam Ekonomi Baharu dan Era Digital

Kedua:

Pelaburan ke atas Rakyat: Meningkatkan Keupayaan Modal Insan

Ketiga:

Mewujudkan Masyarakat yang Bersatu, Inklusif dan Saksama

Keempat:

Memulihkan Institusi dan Kewangan Awam

Peruntukan Belanjawan 2020

Keseluruhan : RM 297 bil (18.4% GDP)

Operasi : RM 241 bil

Pembangunan: RM 56 bil

Penerima tertinggi:

Kementerian Pendidikan: RM 64.1 bil

Kementerian Kewangan: RM 37.8 bil

Kementerian Kesihatan: RM 30.6 bil

GST tak diteruskan

Walaupun diguna pakai oleh lebih 100 buah negara dan berkurangnya pendapatan negara, kerajaan bertekad untuk tidak melaksanakan semula sistem cukai GST. Namun, cukai baru diperkenalkan iaitu cukai pendapatan digital yang akan berkuatkuasa bermula 1 Januari 2019.

Industri apa yang diberi perhatian

Dalam teras pertama, kita dapat lihat pelbagai inisiatif yang menyediakan ke arah ekonomi digital. Ini termasuklah peruntukan dalam bidang automasi, pelabuhan dan digitalisasi perniagaan. Kerajaan juga berusaha untuk menjadikan Malaysia sebagai tumpuan pelaburan yang menarik.

Antaranya adalah inisiatif pelepasan cukai untuk syarikat Fortune 500 sebanyak RM 1 bilion. Jumlah FDI yang diluluskan setakat pertengahan tahun 2019 telah pun mencecah 97% berbanding jumlah yang diluluskan pada pertengahan tahun 2018. Pakej galakan ini sudah tentu berniat untuk menarik perhatian syarikat-syarikat besar dan yang mendahului pasaran untuk datang ke Malaysia. Ini juga dapat menggalakkan pasaran kerja dan juga membawa pekerjaan berkemahiran tinggi ke Malaysia.

Infrastruktur logistik juga diperkuatkan dengan peruntukan penyelenggaraan jalan raya ke Pelabuhan Klang. Ini adalah sejajar dengan kerancakan aktiviti e-commerce yang memerlukan khidmat pergudangan yang efektif. Kerajaan juga sedang mengkaji kebolehlaksanaan projek Koridor Logistik Klang yang dianggarkan bernilai RM 8.3 bilion untuk menghubungkan menyediakan hubungan lebuh raya yang lebih cekap.

Selain itu, beberapa sektor industri mendapat insentif dari kerajaan. Pelbagai aktiviti pelaburan dalam bidang akan dikecualikan daripada cukai dalam bidang E&E. Kerajaan juga sedang giatkan aktiviti melibatkan ekonomi digital yang merupakan industri teknologi pada era ini. Inisiatif ini termasuklah galakan dalam bidang e-wallet, automasi perniagaan dan pelbagai kursus dan kemudahan yang menyediakan perkhidmatan untuk ekonomi digital.

Saham yang anda boleh pantau

Di bawah adalah saham-saham yang anda boleh pantau berdasarkan potensi cadangan belanjawan yang dibentangkan berdasarkan inisiatif yang dicadangkan.

Menarik minat pelaburan E&E

Saham yang terlibat

Semikonduktor

VITROX

INARI

GTRONIC

Pembuatan

VS

ATAIMS

SKPRES

Merancakkan sektor automasi

Saham yang terlibat

D&O

GREATEC

ISTONE

Memperluaskan rangkaian data

NFCP atau National Fiberisation and Connectivity Plan adalah usaha MCMC untuk meningkatkan sambungan data ke seluruh negara pada kadar yang lebih mampu dimiliki. Geran padanan diperuntukkan sebanyak RM21.6 bilion melalui kerjasama awam swasta untuk laksanakan pelan ini.

Saham yang terlibat

OPCOM

TM

TIMECOM

Penggalakan Tenaga Hijau

Saham yang terlibat

TENAGA

CYPARK

SOLARVEST
 (IPO akan datang)

Cadangan mengurangkan beban tol lebuh raya

Jemaah Menteri sedang pertimbangkan cadangan untuk mengambil alih atau melupuskan semua saham PLUS Malaysia dari Khazanah Nasional Berhad. Selain itu, pengambilalihan empat lebuh raya lebuh raya iaitu KESAS, LDP, SPRINT dan SMART telah diluluskan.

Saham yang terlibat

LITRAK

GAMUDA

UEM

Projek Bandar Malaysia Diteruskan

Berita pasal projek Malaysia ni bukanlah baharu, namun diselitkan juga sebagai pengumuman yang rasmi dah juga kerana nilainya yang besar. Projek ini dianggarkan bernilai sebanyak RM 140 bilion.

Saham yang terlibat:

EKOVEST

IWC

Secara umumnya, belanjawan yang dibentangkan oleh PH berada dalam jangkaan penyelidik pasaran. Ianya bersifat mesra pasaran dan berusaha untuk menguatkan kuasa membeli di tangan rakyat.


Belanjawan 2021 - Belanjawan Melawan Covid-19

Sepanjang tahun kita pasti akan disajikan dengan pembentangan bajet yang dibentangkan oleh Menteri Kewangan Malaysia. Belanjawan kali ni menyediakan peruntukan sebanyak RM322.5 bilion, merupakan jumlah terbesar dalam sejarah negara. Angka sebesar ini telah disusun dengan teliti bagi mengimbangi kewajiban melindungi rakyat dan menyokong petugas barisan hadapan serta menjamin kelangsungan ekonomi ketika pandemik Covid-19.

Matlamat induk belanjawan 2021

Belanjawan 2021 merupakan peringkat ke-5 strategi 6R iaitu Revitalize atau memperkasa, dirangka berdasarkan Tiga Matlamat Induk:

Pertama:
 Kesejahteraan Rakyat

Kedua:
 Kelangsungan Perniagaan

Ketiga:
 Ketahanan Ekonomi

Peruntukan Belanjawan 2021

Keseluruhan : RM322.5 bilion diperuntukan secara keseluruhan (20.6% daripada GDP).

Perbelanjaan Pengurusan: RM236.5 bilion

Perbelanjaan Pembangunan : RM 69 bilion

Kumpulan Wang Covid-19: RM 17 bilion

Penerima tertinggi:

Kementerian Pendidikan : RM 50.4 bilion

Kementerian Kesihatan : RM 31.94 bilion

Untuk memelihara kebajikan golongan rentan, bancian Pendapatan Isi Rumah dan Kemudahan Asas 2019 telah dijalankan oleh Jabatan Perangkaan Malaysia. Bancian ini mendapati Pendapatan Garis Kemiskinan (PGK) telah meningkat ke RM 2208 berbanding RM 980 pada tahun 2015. Ini bermakna sebanyak lebih 400 ribu isi rumah dikategorikan sebagai miskin. Kenaikan PGK ini menyebabkan lebih ramai golongan layak menerima bantuan kewangan yang disediakan oleh kerajaan dalam belanjawan kewangan 2021.

Dana Covid-19 diperkenalkan

Kerajaan telah meperuntukkan 1 billion ringgit bagi perlaksanaan kawalan pergerakan serta keperluan perkhidmatan kesihatan awam berkaitan untuk membendung gelombang ketiga Covid-19.

RM 475 juta
 - Pembelian bekalan reagen, kit saringan dan bahan guna habis khusus kegunaan KKM

RM 318 juta
 - Penyediaan peralatan PPE dan hand sanitizer kepada petugas barisan hadapan KKM

RM 150 juta
 - Agensi Pengurusan Bencana Negara untuk menyelaras dan memerangi Covid-19

RM50 juta
 - perolehan peralatan, bekalan ujian makmal dan ubat ubatan

Pasaran industri dan pelaburan

Dalam menghadapi pandemik Covid-19, kita dapat lihat pelbagai strategi dan inisiatif yang disediakan oleh kerajaan untuk membantu syarikat-syarikat tempatan mendepani cabaran masa hadapan. Kerajaan juga berusaha untuk meningkatkan semula ekonomi dengan mewujudkan peluang pelaburan syarikat asing.

Antaranya adalah melonggarkan galakan cukai untuk Hab Prinsipal dan melanjutkannya sehingga 31 Disember 2022. Selain itu, melalui Penjana, kerajaan menawarkan kadar cukai istimewa kepada syarikat pengilang yang terpilih dengan memidahkan lokasi perniagaan ke Malaysia dan menjalankan pelaburan.

Infrastruktur logistik juga diperkukuhkan dengan pembinaan projek baharu meliputi kos sekitar RM3.8 bilion seperti Projek Fasa 2 pembinaan Jambatan Klang ke-3 di Selangor dan lain lain bertujuan pemangkin pertumbuhan positif bagi industri sektor pembinaan. Selain itu, beberapa projek yang melibatkan pembangunan Kwasa Damansara dengan nilai pembangunan kasar sebanyak 50 bilion ringgit. Merangkumi pembangunan kawasan komersial, kediaman, infrstruktur sosial, hab inovasi dan perubatan. Lebih 100 ribu peluang pekerjaan bakal dijana.

Bagi tahun 2021 Sabah dan Sarawak telah menerima peruntukan perbelanjaan pembangunan sebanyak 5.1 bilion ringgit dan 4.5 bilion ringgit. Peruntukan ini digunakan untuk menaik taraf infrastruktur air, elektrik, jalan raya, kemudahan kesihatan dan pendidikan.

Saham yang anda boleh pantau

Melalui cadangan belanjawan yang dibentangkan, ada beberapa saham yang ada boleh pantau dan perhati berdasarkan inisiatif yang dicadangkan.

Peruntukan Vaksin Covid-19

Kerajaan telah komited untuk mendapatkan sumber vaksin Covid-19 dengan melibatkan kos sebanyak RM3 bilion untuk memenuhi keperluan rakyat. Bagi menggalakkan rakyat mendapatkan vaksinasi mencegah penularan penyakit, kerajaan telah meluaskan skop pelepasan cukai untuk mendapatkan rawatan.

Sektor terlibat:
Pharmaseutikal

Antara saham yang boleh diperhati :

CCM

Duopharma

Pharma

Skim Pembangunan Nasional

Skim ini diperkenalkan untuk menyokong pelaksanaan pembangunan rantaian bekalan domestik dan meningkatkan penghasilan produk tempatan seperti peralatan perubatan.

Sektor terlibat :
Health care equipment & services

Antara saham yang boleh diperhati:

LKL

Adventa

Top Glove

Merapatkan jurang digital rakyat

Program Jaringan Prihatin dan inisiatif Pelan Jalinan Digital Negara (JENDELA) telah diperkenalkan untuk merapatkan jurang digital dan menyediakan infrastruktur telekomunikasi. Kerajaan telah memperuntukkan jumlah keseluruhan sebanyak RM 9.4 bilion untuk menjadikan internet sebagai utiliti ketiga sepeti kemudahan air dan elektrik. Antaranya, sebanyak RM7.4 bilion diperuntukan untuk perluasan perkhidmatan jalur lebar. Fasa ini telah dijalankan secara berperingkat dan berterusan sehingga akhir tahun 2022. Sistem rangkaian 5G akan diperkenalkan dengan memantapkan dahulu rangkaian 4G dan menamatkan rangkain 3G.

Sektor terlibat:
Kelengkapan telekomunikasi
,
Penyedia perkhidmatan telekomunikasi

Antara saham yang boleh diperhati:

TM

OPCOM

TIMECOM

Kemudahan Pengangkutan

Sektor terlibat :
Pengangkutan

Antara saham yang boleh diperhati:

KTB

Perak Transit

Pelaburan berteknologi dan nilai tambah tinggi

Sektor terlibat:
Semikonduktor
,
Kelengkapan Perindustrian

Antara saham yang boleh diperhatikan:

Semikonduktor

VITROX

INARI

GTRONIC

Kelengkapan Perindustrian

VS

ATAIMS

SKPRES

Pembangunan Infrastruktur Pengangkutan

Sektor terlibat:
Pembinaan

Antara saham yang boleh diperhati:

Gamuda

Ekovest

IWC

Secara umumnya, belanjawan yang dibentangkan diharapkan jadi penawar dan memulihkan semula ekonomi disebalik cabaran ketidaktentuan pasaran luar, kejatuhan harga komoditi dan ancaman pandemik Covid-19.


Belanjawan 2022 - Keluarga Malaysia, Makmur Sejahtera

Saban tahun, setiap rakyat di Malaysia akan dihidangkan mengenai intipati bajet belanjawan negara yang dibentangkan oleh Menteri Kewangan Malaysia. Belanjawan ini ibarat satu tonik perancangan yang bakal memberikan manfaat kepada urus tadbir negara. Bajet 2022 memperuntukkan sebanyak RM 332.1 bilion, merupakan jumlah terbesar dalam sejarah belanjawan negara.

Bajet kali ni telah dirangka dengan mendapatkan maklum balas daripada sesi perbincangan, cadangan diterima sebanyak 50 ribu melalui portal Bajet 2022 dan 80 sesi sumbang saran melibatkan ahli-ahli Berhormat tanpa mengira pihak Kerajaan mahupun Pembangkang.

Matlamat utama belanjawan 2022

Bajet 2022 didokong berdasarkan Tiga Paksi Utama iaitu memperkukuh pemulihan, membina daya tahan dan memacu pembaharuan. Matlamat bajet kali ni kekal dengan 3 Fokus Induk:

Pertama:
 Rakyat yang Sejahtera

Kedua:
 Perniagaan yang Berdaya Tahan

Ketiga:
 Ekonomi yang Makmur dan Mampan

Peruntukan Belanjawan 2022

Keseluruhan : RM 332.1 bilion

Perbelanjaan Pengurusan: RM 233.5 bilion

Perbelanjaan Pembangunan: RM 75.6 bilion

Kumpulan Wang Covid-19: RM 23 bilion

Simpanan Luar Jangka: RM 2 bilion

Penerima tertinggi:

Kementerian Pendidikan : RM 52.6 bilion

Kementerian Kesihatan : RM 32.4 bilion

Paras Garis Kemiskinan

Untuk memelihara kebajikan golongan rentan, syarat kelayakan kebajikan telah dinaikkan kepada Paras Garis Kemiskinan Makanan 2019 sebanyak RM 1,169 berbanding sebelum ini PGK 2016 iaitu RM 980. Oleh itu, kenaikan PGK ini menyebabkan lebih ramai golongan layak menerima bantuan kewangan yang disediakan oleh kerajaan dalam belanjawan kewangan 2022. Sebanyak RM 2.4 bilion disediakan sebagai pemberian bantuan kebajikan yang memberi manfaat kepada lebih 440 ribu isi rumah.

Dana Covid-19 diteruskan

Kerajaan telah meperuntukkan 4 billion ringgit untuk menangani wabak pandemik Covid-19. Ia merangkumi 2 bilion ringgit bagi membiayai program vaksinasi. Manakala baki 2 bilion ini akan digunakan untuk membeli kelengkapan dan meningkatkan kapasiti fasiliti perkhidmatan kesihatan awam seperti

Pembelian bekalan ubat

Bahan guna habis

PPE dan kit kesihatan

Selain itu, kerajaan berhasrat melaksanakan perolehan ubat antiviral yang didapati berkesan terhadap pelbagai virus termasuk Covid-19. Pengenalan ini adalah salah satu cara kerajaan mencegah dan melawan Covid-19.

Pasaran industri dan pelaburan

Dalam meningkatkan semula ekonomi di kala menghadapi pandemik Covid-19, kita dapat lihat pelbagai inisiatif yang disediakan oleh kerajaan melalui bajet ini. Kerajaan telah memperuntukkan dana khas pelaburan strategik sebanyak RM 2 bilion bertujuan menarik pelaburan asing strategik terutamanya dalam kalangan syarikat multinasional.

Bukan itu sahaja, kerajaan juga menyediakan dana sebanyak RM 25 juta untuk menghasilkan pelaburan berimpak tinggi dan pasaran eksport baharu melalui "Misi Perdagangan dan Pelaburan".

Bagi tahun 2022 Sabah dan Sarawak telah menerima peruntukan perbelanjaan pembangunan sebanyak 5.1 bilion ringgit dan 4.5 bilion ringgit. Peruntukan ini digunakan untuk menaik taraf infrastruktur air, elektrik, jalan raya, kemudahan kesihatan dan pendidikan. Daripada keseluruhan peruntukan ini, sebahagian besar iaitu 1.5 bilion ringgit disediakan untuk pembangunan infrastruktur luar bandar Sabah dan Sarawak.

Sektor Industri yang terlibat

Melalui bajet belanjawan yang dibentangkan, ada beberapa sektor syarikat yang anda boleh kaji berdasarkan inisiatif yang dicadangkan.

Program Imunisasi Covid-19

Pihak kerajaan telah komited dengan memperkasakan Program Imunisasi Covid-19 Kebangsaan dengan membekalkan dos ketiga. Dos ketiga ini diguna sebagai vaksin penggalak kepada golongan dewasa dan juga kepada remaja berusia 12 hingga 17 tahun.

Oleh sebab itu, kerajaan telah menandatangani perjanjian untuk mendapatkan 88 juta dos tambahan meliputi sekitar 140 peratus penduduk. Ia juga mencukupi untuk pemberian dos ketiga kepada semua penduduk berusia 12 tahun ke atas.

Sektor terlibat:
Farmaseutikal

Amalan Rendah Karbon

Sebelum ini, Perdana Menteri telah menyatakan komitmen untuk menjadikan Malaysia sebagai sebuah negara yang bebas daripada karbon menjelang tahun 2050. Bagi memenuhi hasrat ini, inisiatif
Volutary Carbon Market
akan diperkenalkan di bawah kelolaan Bursa Malaysia. Ia akan bertindak sebagai platform sukarela bagi dagangan kredit karbon antara pemilik aset hijau dengan mana-mana syarikat yang ingin ke arah amalan rendah karbon.

Selain itu, kenderaan elektrik berupaya meminimumkan pencemaran asap kenderaan ke udara dengan menggunakan teknologi
energy efficient vehicle.
Pasaran EV semakin mendapat permintaan dalam kalangan negara maju. Oleh sebab itu, kerajaan telah melihat potensi segmen EV ini dengan memperkenalkan dan menyokong pembangunan industri EV tempatan. Antaranya:

Pengecualian sepenuhnya duti import, duti eksais dan cukai jualan kenderaan EV

Pengecualian cukai jalan sehingga 100%

Pelepasan cukai pendapatan individu sebanyak RM 2500 bagi golongan memiliki EV

Sektor terlibat :
 Electric Vehicle

Projek pembangunan infrastruktur

Dalam bajet kali ni, kerajaan telah meneruskan pelaksanaan projek pembangunan infrastruktur negara sebanyak RM 3.5 bilion, antaranya pembinaan Lebuh Raya Pan Borneo dan
Central Spine Road
. Seterusnya, juga meneruskan projek kecil dan sederhana  bernilai RM 2.9 bilion yang memberi manfaat kepada kontraktor kelas G1 dan G4 di seluruh negara.

Kerajaan juga memperuntukkan RM 2.5 bilion untuk mengurangkan jurang pembangunan antara wilayah. Daripada jumlah ini, hampir RM 1.5 bilion akan digunakan untuk pembangunan projek jalan luar bandar dan perhubungan desa sepanjang 519 kilometer. Ia bakal memberi manfaat hampir 130 ribu penduduk setempat.

Sektor terlibat :
Pembinaan
,
Property

Peluasan perkhidmatan 5G

Pengenalan perkhidmatan 5G akan mengubah landskap dan mencetuskan teknologi baharu terutamanya kepada pengguna mengakses maklumat di laman sesawang dengan lebih baik serta pantas. Bukan setakat itu sahaja, ia berupaya merapatkan jurang digital dan mecipta peluang pekerjaan.

Menjelang tahun 2022, perkhidmatan 5G ini akan diperluaskan sebanyak 36% di beberapa kawasan kepadatan tinggi terutamanya di bandar-bandar utama di Johor, Selangor, Pulau Pinang, Sabah dan Sarawak.

Sektor terlibat:
Kelengkapan telekomunikasi
,
Penyedia perkhidmatan telekomunikasi

Pemulihan semula sektor pelancongan

Dalam bajet kali ni, kerajaan memperuntukkan dana sekitar RM 1.6 bilion dalam industri pelancongan. Kerajaan juga mengecualikan duti hiburan termasuklah hiburan di taman tema dan panggung wayang di kawasan Wilayah Persekutuan dan pengecualian cukai pelancongan sehingga 31 Disember 2022.

Sektor terlibat:
Pelancongan

Pasaran Bursa Malaysia

Terdapat juga beberapa langkah dan inisiatif yang melibatkan pasaran Bursa Malaysia adalah seperti berikut:

Mewajibkan pelantikan sekurang-kurangnya seorang pengarah wanita bagi semua syarikat senaraian awam. Ia akan dilaksanakan bermula 1 September 2022 untuk syarikat bermodal besar dan 1 Jun 2023 bagi syarikat tersenarai lain.

Cukai Makmur adalah cukai pendapatan dikenakan pada kadar 24 peratus bagi syarikat menjana pendapatan bercukai 100 juta ringgit pertama dan 33 peratus bagi pendapatan bercukai selebihnya.

Kadar duti setem nota kontrak dinaikkan daripada 0.1 peratus kepada 0.15 peratus dan had duti setem 200 ringgit setiap nota kontrak dimansuhkan.

Secara keseluruhannya, belanjawan yang dibentangkan diharapkan jadi penawar dan memulihkan semula ekonomi negara di sebalik ancaman pandemik Covid-19. Kerajaan menjangkakan pertumbuhan ekonomi akan berkembang antara 3 hingga 4 peratus pada tahun ini.


Beli pada Permulaan Trend Menaik

Ada pelbagai strategi yang boleh digunakan untuk membuat keuntungan dalam saham seperti
membeli pada fasa
raging bull
 dimana saham terus menaik dan menaik, juga membeli pada fasa
saham menurun dengan kaedah
bottom fishing
 (tidak disarankan untuk beginner) dan strategi membeli
saham dalam fasa mendatar
sideway
.
Setiap strategi mempunyai
emotional experience
 yang berbeza dan sesuai mengikut jenis
profil masing-masing. Strategi membeli saham yang menaik dan menaik (uptrend) ialah strategi
yang dinamik dan
versatile
 dan sesuai digunakan oleh hampir kesemua pelabur kerana
sifat uptrend yang tidak memeningkan pelabur sekiranya jatuh, dan kekuatan membelian yang boleh
terus menerus menaikkan harga saham.
Strategi membeli saham menurun ialah strategi paling berisiko
dan bahaya kepada pelabur baru kerana dikhuatiri sekiranya harga saham terus jatuh, pelabur baru
tidak tahu bagaimana nak respon dengan cut loss dan akhirnya terus peram dan peram.
Salah satu strategi yang kami sangat sarankan ialah membeli sejurus selepas saham keluar dari
fasa sideway (dibincangkan secara ringkas di post yang lepas -

3 Strategi Membeli
Saham Sideway
) dan memasuki fasa
permulaan uptrend
. Dengan menggunakan strategi ini,
pelabur dapat mengurangkan potensi beli harga terlalu tinggi, dan lebih yakin dengan pembelian kerana
momentum penurunan sudah pun pudar.
Kelebihan strategi ini ialah sekiranya anda berjaya membeli pada permulaan uptrend, potensi kenaikan
harga saham sangat tinggi, dan apabila saham berjaya naik ke peringkat seterusnya dan seterusnya, anda
boleh hold dengan lebih tenang, sebab kebarangkalian jatuh semula ke bawah harga belian agak rendah.
Strategi ini nampak mudah dipraktikkan tetapi sebenarnya betul-betul menguji disiplin
entry
 pelabur,
sebab seringkali harga saham bergerak dalam keadaan "sekejap nampak macam nak naik, sekejap macam nak
turun", menyebabkan emosi pelabur terkacau dan akhirnya tidak membeli pun saham-saham ini.
Kalau tak sempat beli, selalu menyesal bila dah naik banyak dan
time
 tu baru la mula nak tekan beli dan
akhirnya sangkut.
Bagaimana cara detect saham-saham dalam fasa permulaan uptrend? Selalunya saham akan menunjukkan
pattern-pattern berikut:
1. Breakout downtrend line (DTL) - Kelas TA Level 1.

2. Breakout mid term uptrend (XMA50) - Kelas TA Level 2.

3. Breakout chart pattern - Kelas TA Level 3.
Sekiranya salah satu atau kesemua pattern diatas boleh dilihat, maka jangan tunggu emosi buat keputusan
untuk anda, tetapi anda yang buat keputusan untuk masuk ke dalam saham-saham ini sebelum terlambat. Ini bukan
seruan membeli (buy call) tetapi idea perdagangan (trading idea).
Dalam contoh diatas, market kita (FBMKLCI) baru sahaja berjaya melepasi mid term uptrend (XMA50), seakan-akan
boleh berlaku keadaan yang sama seperti XMA50 pada dua sesi sebelum ini. FBMKLCI juga berjaya breakout dengan
pattern double bottom pada kali ini (sebelum ini breakout rounding bottom, H&T pattern dan juga sebelum itu lagi
breakout double bottom). Market perlu melepasi 1800 (DTL) untuk terus membara keatas.

Antara screener yang anda boleh rujuk untuk strategi ini ialah
Price cross MA50
,
Rounding Bottom
, dan
Mid Term Sideway
.

*Breakout - melepasi paras resistance


Berapa Indikator Patut Digabungkan dalam Trading System?

Pernah tak bila kita da belajar satu signal mcm moving average 20, heikin-ashi atau parabolic SAR, then bila nak masuk saham kita tak yakin? Then kita tanya rakan saham kita, dia pun cakap RSI ok, MACD ok, STO ok,
DMI ok, Ichimoku ok, then kita terus confident. Bila lagi banyak signal, baru confident tu datang.

Adakah dengan banyaknya indikator kata ok, maka saham tu lebih berpotensi nak naik? Jawapannya, tidak semestinya. Kebanyakan indikator menggunakan data, formula dan konsep yang lebih kurang sama.
Contohnya RSI atas 50 menunjukkan momentum yang kuat, manakala MACD atas 0 juga menunjukkan momentum yang kuat. Namun, kalau kedua-dua signal berlaku (RSI atas 50 dan dalam masa yang sama MACD atas 0),
tidak bermaksud signal dua kali ganda kuat. Begitu juga kalau 3 indikator atau lebih. Jadi walaupun, 3 indikator menunjukkan positif, tetapi ketiga2nya menceritakan benda yang sama, kekuatan signal itu masih dianggap
sebagai sekali sahaja.

Adalah lebih baik dalam membuat gabungan indikator atau dipanggil analisa confluence, kita menggunakan konsep yg berlainan dalam penggabungan signal. Contohnya, kita boleh gabungkan 1 indikator momentum +
1 chart pattern + volume. Indikator momentum menunjukkan kekuatan trend semasa saham tersebut, chart pattern menunjukkan psikologi pergerakan harga sesuatu saham, dan volume menunjukkan demand pada suatu
jangka masa untuk saham tersebut. Dengan ini, kajian kita akan menjadi lebih holistik dan terbuka kepada pandangan yang lebih luas dan terperinci. Rujuk gambar di bawah untuk contoh kajian menggunakan konsep
berbeza dan bandingkan dengan gambar diatas dengan kajian menggunakan konsep yang lebih kurang sama.

Kalau kita hanya bergantung pada konsep yang sama, kita sudah pastinya terdedah kepada "confirmation bias". Dalam konsep "confirmation bias", salah satu ilmu dalam behavioral finance, kita akan lebih bias kepada
perkara yang positif saja, tanpa melihat kepada downside atau negatif sesuatu perkara. Contoh dalam saham, kita hanya melihat gabungan 5 aspek indikator sebagai positif sedangkan dari segi trend dan pattern menunjukkan
saham lebih cenderung kearah penurunan. Kesan yang lebih teruk apabila harga saham jatuh, kita tidak cut loss sebab terkenangkan kekuatan 5 signal indikator positif tadi.

Secara kesimpulan, sebenarnya gabungan dua-tiga indikator/konsep sudah mencukupi. Kebanyakan strategi yang kami test hanya menggunakan jumlah indikator/konsep yang sedikit sahaja tapi performance-nya sangat
bagus. Lagi sikit indikator, lagi besar chart utama anda, sebab tu ada yang kaji saham dengan naked chart sahaja.


Berdagang dengan Corak Head & Shoulder

Corak carta atau
chart pattern
 ialah bentuk dalam carta yang membantu pelabur meramal ke mana arah tuju sesuatu saham, berdasarkan corak yang pernah dibuat sebelumnya. Ini kerana salah satu falsafah teknikal mengikut teori Dow adalah "
history repeats itself"
 yang bermaksud harga dalam pasaran boleh diramal kerana sejarah berulang. Jadi dengan menganalisis corak ini, pelabur boleh kenal pasti dan membuat jangkaan pergerakan saham sama ada naik atau turun.

Terdapat pelbagai corak yang terbentuk dalam pasaran saham, salah satu daripadanya adalah
head and shoulder
. Ia diantara corak yang popular dan mudah dikesan di dalam carta.

Maksud head & shoulder

Head and shoulder
 yang dimaksudkan di sini bukanlah jenama pencuci rambut yang terkenal itu, tetapi ia merupakan petunjuk teknikal yang membentuk seakan kepala dan bahu. Corak ini muncul dengan membuat 3 puncak iaitu bahu kiri (
left shoulder
), kepala (
head
) dan bahu kanan (
right shoulder
). Puncak kedua iaitu
head
lebih tinggi berbanding puncak pertama dan ketiga atau juga dipanggil sebagai
shoulder
.

Berdasarkan teori teknikal, corak ini merupakan corak
reversal
 yang memberi isyarat bahawa pasaran berkemungkinan akan mula bertukar arah daripada
bullish
 ke
bearish
 atau
bearish
 ke
bullish
.

Cara kenal pasti corak

Terdapat dua jenis corak head and shoulder yang boleh muncul dalam carta, iaitu
top head and shoulder
 dan
bottom head and shoulder
 atau juga dikenali sebagai
inverted head and shoulder
.

Top Head & Shoulder

Kebiasaanya bentuk corak ini dapat dilihat di puncak sesuatu saham. Ia biasa terjadi apabila saham itu telah lama membuat kenaikan yang banyak dan menandakan saham itu di fasa terakhir
uptrend
 dan mungkin membuat
trend
 baharu iaitu
downtrend
. Pembentukan corak seperti:

Bahu kiri (
left shoulder
): Kenaikan harga berlaku hingga puncak dan kemudian membuat penurunan.

Kepala (
head
): Kenaikan harga menaik semula membentuk puncak lebih tinggi berbanding bahu kiri dan diikuti dengan penurunan semula.

Bahu kanan (
right shoulder
): Kenaikan harga berlaku sekali lagi tetapi lebih rendah daripada paras kenaikan sebelum ini iaitu kepala dan membuat penurunan harga.

Contoh disini boleh lihat pada carta saham syarikat
Malayan Cement Bhd (MCEMENT)
.

Pembentukan corak head & shoulder di saham MCEMENT

Jika dilihat pembentukan corak mengambil masa selama 14 bulan dari bulan Oktober 2012 sehingga November 2013 untuk melengkapkan corak
top head and shoulder
. Sebelum pembentukan corak ini, saham MCEMENT dalam keadaan
uptrend
 dan kemudian bertukar arah menjadi
downtrend
.

Inverted head & shoulder

Corak
inverted head & shoulder
 pula terbalik dengan
top head & shoulder
. Corak ini kebiasaanya muncul apabila sesuatu saham itu telah lama membuat penurunan. Ia menandakan saham tersebut di fasa terakhir
downtrend
 dan berkemungkinan akan bertukar arah membuat trend baharu iaitu
uptrend
. Pembetukan corak ini seperti:

Bahu kiri (
left shoulder
): Penurunan harga terjadi dan kemudian diikuti dengan kenaikan harga.

Kepala (
head
): Harga saham menurun sekali lagi membentuk bahagian bawah lebih rendah berbanding bahu kiri dan membuat kenaikan semula.

Bahu kanan (
right shoulder
): Penurunan harga berlaku semula tetapi lebih tinggi daripada penunan sebelumnya iaitu bahagian kepala. Kemudian harga meningkat sekali lagi.

Untuk bentuk
inverted head & shoulder
 pula boleh lihat pada carta saham syarikat
FM Global Logistics Holdings Berhad (FM)
.

Pembentukan corak inverted head & shoulder di saham FMGLOBAL

Corak ini terbentuk 2 kali di saham FM iaitu pada bulan Februari 2021 hingga April 2021 dan Julai 2021 hingga Ogos 2021. Pembentukan corak ini mengambil masa 2 bulan lebih sebelum memulakan pertukaran arah dari
trend
 menurun ke
trend
 menaik.

Kekurangan head & shoulder

Sama seperti corak carta yang lain, corak
head and shoulder
 juga tidak lari dari kekurangan. Antara kekurangannya adalah seperti:

Ia jarang membuat pembentukan corak yang sempurna. Hal ini kerana terdapat beberapa
market noise
 atau naik turun harga jangka pendek semasa pembentukan corak tersebut, yang membuatkan bentuknya yang samar-samar.

Pembentukan corak ini biasanya mengambil masa yang agak lama, bermakna tempoh menunggu peluang dagangan juga lama.

Pembentukan corak ini juga boleh jadi membuat penanda palsu dan tidak mengikut seperti yang diramalkan.

Kesimpulan

Setiap corak carta dan teknik hanyalah berfungsi sebagai panduan untuk pelabur membuat keputusan jual atau beli sesuatu saham. Oleh itu, untuk mengurangkan risiko, pelabur perlu membuat
trading plan
 terlebih dahulu sebelum membuat pembelian.

Rujukan

Investopedia


Berminat Beli Saham Time dotCom? Baca Artikel Ini

TIME dotCom
 adalah syarikat yang kita biasa kenali sebagai penyedia sambungan internet rumah dengan teknologi fibre optic. Anda juga mungkin pernah dengar TIME ada tawaran pelan internet sehingga 1 Gbps selepas usaha kerajaan untuk meningkatkan kelajuan internet di Malaysia. Selain sambungan internet, mereka juga menyediakan pusat data dan perkhidmatan terurus (managed services) kepada pelanggan merentasi ASEAN.

Gambar: TIME

Bisnes utama

Ada tiga produk utama yang ditawarkan oleh TIME iaitu data, panggilan, dan pusat data. Secara umumnya, produk data meliputi langganan pengguna untuk servis internet jalur lebar (broadband). Produk panggilan ialah servis telefon melalui talian tetap yang dilanggan sekali dengan pakej talian tetap internet. Kedua-dua servis ini biasanya disasarkan kepada pengguna awam.

Pusat data pula adalah perkhidmatan yang ditawarkan kepada enterprise, dan dilihat bahawa semakin banyak syarikat yang menyediakan servis atas talian. Servis ini juga sebenarnya sangat berguna untuk content provider ‘over-the-top’ (OTT) kerana syarikat ini memerlukan simpanan data yang bersaiz besar. OTT ni adalah servis media streaming yang ditawarkan secara langsung kepada pengguna, contohnya Netflix, iFlix, Tonton, IPTV, Spotify, Youtube dan sebagainya.

Buat masa ini, mereka tidak menawarkan perkhidmatan jalur lebar kepada premis darat (landed). Namun sebagai pelabur, anda mungkin akan berbesar hati melihatkan bangunan-bangunan besar di bawah dikuasakan dengan internet TIME:

Previous

Next

Prestasi Kewangan

Dari segi revenue, kita dapat lihat peningkatan sebanyak 18% secara keseluruhan daripada RM 860.7 juta kepada RM 983.4 juta. Produk data menunjukkan peningkatan yang paling banyak iaitu 24% diikuti dengan pusat data dengan peningkatan sebanyak 14%. Perkhidmatan panggilan pula menunjukkan trend pengurangan sebanyak 11% dan menunjukkan pengguna lebih gemar membuat panggilan melalui data berbanding talian tetap. Situasi ini turut dirasai oleh kebanyakan penyedia perkhidmatan dalam industri ini.

Secara keseluruhan, TIME mencatatkan keuntungan bersih sebanyak RM 302.4 juta iaitu peningkatan sebanyak 73% (Wow!!) berbanding tahun sebelumnya iaitu RM 183.1 juta. Pelbagai kriteria lain juga mencatatkan peningkatan yang sihat. Boleh lihat selanjutnya di carta di bawah.

Operasi TIME

Struktur operasi TIME dibahagikan kepada empat bahagian, iaitu talian tetap, rangkaian global, pusat data dan pengembangan ke negara ASEAN. Bahagian talian tetap TIME termasuklah perkhidmatan jalur lebar berserta dengan talian telefon perumahan. Rangkaian global menyambungkan pelanggan TIME ke internet seluruh dunia melalui sistem kabel bawah laut (subsea cable system). TIME juga menawarkan servis pusat data yang turut dilanggani oleh syarikat content provider bertaraf global. TIME ingin menyediakan semua servis ini ke negara ASEAN yang lain.

TIME menghubungkan semenanjung Malaysia dengan Cross-Peninsular Cable System (CPCS) kepunyaan mereka sendiri dan Malaysia Timur dengan Sistem Kabel Rakyat 1 Malaysia (SKR1M) yang dikongsi dengan
Telekom Malaysia
. Sambungan ke serata dunia pula dicapai melalui subsea cable system, di mana TIME berkongsi empat kabel iaitu AAE-1, UNITY, FASTER dan APG yang antaranya turut dikongsi oleh Facebook dan Google.

Gambar: TIME

Kabel ini membolehkan rangkaian TIME mencapai pesisir Asia, Eropah, Afrika, dan paling penting sekali USA yang mempunyai konten yang lebih banyak. Apabila kabel ini sampai pada pesisir negara yang dituju, ia akan mendapat akses kepada rangkaian seluruh negara tersebut melalui sambungan talian kabel darat.

Pengembangan ke negara ASEAN

TIME melihat banyak potensi untuk diteroka pada negara ASEAN. Berdasarkan sumber di bawah, hanya 38.7% sahaja pengguna internet jalur lebar dilihat daripada populasi 643.47 juta orang pada tahun 2015.

Gambar: TIME

TIME menganggarkan peningkatan permintaan secara eksponen di rantau ini dan telah pun membeli pegangan dalam syarikat penyedia telekomunikasi di Thailand dan Vietnam. Antara pegangan terbaru TIME adalah di dalam syarikat tersenarai awam Symphony sebagai pemegang terbesar sebanyak 46.84%. Symphony menawarkan servis internet jalur lebar ke Thailand dan juga mempunyai pusat data dan rangkaian antarabangsa.

Penapakan di Jepun

Selain ASEAN, TIME juga mempunyai perancangan untuk memasuki pasaran Jepun. Mereka telah pun menubuhkan TIME dotcom Japan K.K sebagai langkah awal untuk perkhidmatan di masa akan datang.

Melangkah ke Hadapan

Dalam melangkah ke hadapan, TIME ingin mengekalkan momentum permintaan pakej baru internet jalur lebar mereka. Mereka juga ingin meluaskan kawasan liputan di Malaysia dan juga di Indochina dengan kerjasama rakan kongsi di Thailand, Vietnam dan Cambodia. Secara keseluruhan, mereka akan berusaha untuk menambahkan pengguna untuk memberi pulangan yang lebih banyak untuk syarikat.


Beza Bursa Malaysia, Malacca Securities, dan iSaham

Jika anda seorang yang baru bermula dengan saham ini, mungkin ada beberapa perkara yang anda kurang faham tentang institusi yang terlibat dalam pasaran saham. "Apa itu Bursa?", "Kenapa saya kena deal dengan M+?", "Kena beli saham guna iSaham ke?". Persoalan ini mungkin antara perkara yang anda akan terkeliru di peringkat awal menceburi pelaburan saham. Kali ini, kita akan kenal semua organisasi ini dengan lebih jelas.

1. Bursa Malaysia

Bursa Malaysia adalah organisasi di bawah Kementerian Kewangan Malaysia sebagai syarikat pemegang urusniaga saham atau stock exchange di Malaysia. Semua syarikat yang ingin tersenarai dalam pasaran saham di Malaysia akan berurusan dengan Bursa Malaysia untuk terbitkan IPO. Selepas tersenarai, syarikat perlu mematuhi syarat-syarat yang digariskan oleh Bursa untuk kekalkan penyenaraian.

Sebagai pelabur, anda tidak akan berurusan secara langsung dengan Bursa Malaysia. Proses jual beli saham yang berlaku ketika anda melakukan transaksi adalah diuruskan antara Bursa dan Participating Organization atau lebih mesra dikenali sebagai Broker.

2. Malacca Securities

Malacca Securities adalah salah satu
Participating Organization berlesen yang berdaftar
 dengan Bursa Malaysia. Sebagai Participating Organization, mereka bertanggungjawab untuk menguruskan jual beli sekuriti (contohnya saham, ETF) antara Bursa dan pelabur. Dalam bahasa mudah, mereka juga dikenali sebagai broker.

Urusan pertama yang perlu dibuat untuk berdagang saham ialah membuka akaun CDS dengan salah satu Participating Organization yang berlesen. Ada banyak Participating Organization atau Broker di luar sana yang menawarkan perkhidmatan pembrokeran mereka dengan pelbagai kadar dan pelbagai ciri yang berbeza.

Antara kadar pembrokeran yang ditawarkan oleh pelbagai broker:

Broker

Kadar Pembrokeran

Malacca Securities

0.08%, Minimum RM8

RHB TradeSmart

0.08%, Minimum RM28

Jupiter Securities

0.10%, Minimum RM10

Seperti yang anda boleh lihat di atas, Malacca Securities menawarkan antara kadar pembrokeran yang termurah di pasaran. Jika anda buka akaun Malacca Securities, anda akan berdagang melalui platform dagangan mereka yang dinamakan M+ Online.

Setiap syarikat broker pula mempunyai remisier sebagai ejen wakil perantara di antara broker dan pelabur saham. Remisier ini diberikan komisyen atas setiap belian dan jualan oleh pelabur yang berdaftar di bawah mereka. Sekiranya anda ingin membuka akaun CDS, remisier ini lah yang akan menguruskan borang anda untuk dihantar ke Bursa Malaysia.

3. iSaham

iSaham adalah syarikat yang membuat analisis data pada syarikat-syarikat tersenarai dalam Bursa Malaysia. Kami paparkan analisis saham dalam laman web kami untuk memudahkan pelabur membuat keputusan dalam masa yang cepat. Analisis yang kami sediakan bukan biasa-biasa sahaja. Maklumat IPO yang kami paparkan menerima sambutan yang sangat baik dari pengguna yang berkunjung ke laman web iSaham.

Sebagai perkhidmatan, kami menyediakan lebih daripada 150 screener percuma dan premium untuk menapis saham-saham mengikut strategi pelabur. Screener ini bercirikan pelbagai strategi seperti chart pattern, breakout, dividen, moving average, Bollinger Band dan sebagainya. Selain itu, kami juga menganjurkan kelas-kelas saham dan personal coaching pada harga yang tak masuk di akal jika dibandingkan dengan ilmu yang boleh dicedok.


Beza Pasaran Utama, ACE dan LEAP

Saham-saham yang boleh didagangkan dalam Bursa Malaysia terbahagi kepada tiga pasaran. Pasaran ini dinamakan Pasaran atau Papan Utama, ACE dan LEAP. Dua pasaran iaitu Utama dan ACE boleh didagang oleh pelabur awam, manakala hanya pelabur sofistikated sahaja yang boleh melabur dalam pasaran LEAP.

Syarat penyenaraian untuk pasaran-pasaran ini juga berbeza. Dari syarat penyenaraian ini juga anda boleh dapatkan sedikit gambaran berkenaan saiz syarikat dalam pasaran ini. Perbezaan pasaran ini kita akan kupas dengan lebih lanjut dalam tulisan ini.

Pasaran Utama

Ini adalah pasaran yang terbesar di Bursa dengan penyenaraian sebanyak hampir 800 buah syarikat. Syarat penyenaraian untuk Pasaran Utama adalah lebih ketat berbanding pasaran lain. Pasaran utama adalah pasaran untuk syarikat yang telah berdiri kukuh dan mencapai piawai dari aspek kualiti, saiz dan operasi.

Untuk Pasaran Utama, syarikat akan dinilai dari kriteria kualitatif dan kuantitatif. Dalam tulisan ini, kita akan membincangkan aspek kriteria kuantitatif untuk mendapatkan gambaran saiz syarikat. Aspek kuantitatif menggariskan beberapa syarat dari aspek keuntungan, market capitalization dan projek infrastruktur. Syarikat yang ingin tersenarai dalam pasaran utama perlu memenuhi mana-mana keperluan di bawah.

Profit Test

Keuntungan syarikat tak terganggu untuk 3 ke 5 tahun kewangan, dan agregat keuntungan selepas cukai dicatatkan tidak kurang RM 20 juta;

Keuntungan selepas cukai melebihi RM 6 juta untuk tahun kewangan terbaru; dan

Menjalankan operasi dalam teras perniagaan yang sama untuk prestasi kewangan yang dinilai

Market Capitalisation Test

Market Capitalisation sebanyak RM 500 juta ketika penyenaraian; dan

Diperbadankan dan menjana pendapatan operasi untuk sekurang-kurangnya satu tahun kewangan penuh

Infrastructure Project Corporation Test

Mestilah memiliki hak untuk bina dan laksanakan projek infrastruktur dalam atau luar Malaysia, dengan kos projek tidak kurang dari RM 500 juta; dan

Konsesi atau lesen projek infrastruktur dianugerahkan oleh badan kerajaan atau agensi negeri, dalam atau luar Malaysia, dengan baki tempoh konsesi atau lesen sekurang-kurangnya 15 tahun

Antara contoh syarikat-syarikat yang tersenarai dalam pasaran utama adalah:

TNB

AirAsia

UWC

AME

InNature

MR. DIY

Kalau dalam platform dagangan M+ Online, anda boleh lihat saham-saham ini dengan teks berwarna cyan (hijau cair).

Pasaran ACE

Sebelum dikenali sebagai pasaran ACE, ia dikenali sebagai pasaran MESDAQ. Pasaran ACE ialah pasaran yang didorong oleh penaja atau sponsor untuk syarikat yang mempunyai prospek pertumbuhan yang baik. Bermakna, syarikat yang ingin tersenarai akan mencari penaja yang akan menilai prospek bisnes mereka. Terdapat lebih 100 buah syarikat yang tersenarai dalam pasaran ini.

Dari aspek kuantitatif, tiada kriteria yang ditetapkan untuk penyenaraian. Namun, syarikat ini perlu mendapatkan nasihat dari penaja sekiranya penyenaraian adalah langkah yang sesuai untuk mereka.

Antara contoh syarikat-syarikat yang tersenarai dalam pasaran ACE adalah:

KRONO

OPCOM

REVENUE

GREATECH

SOLARVEST

Saham-saham dalam pasaran ACE pula ditanda dengan teks berwarna ungu.

Pasaran LEAP

Pasaran LEAP adalah pasaran yang didorong oleh penasihat yang disahkan untuk menyediakan akses pembangunan dana untuk syarikat-syarikat Perusahaan Kecil & Sederhana.

Akses jual beli saham syarikat dalam pasaran LEAP ini diberikan kepada pelabur sofistikated yang boleh dikenali sama ada sebagai individu, entiti atau pelabur yang diiktiraf. Pelabur-pelabur ini mempunyai nilai bersih atau net-worth yang tinggi. Kriteria individu yang tergolong sebagai pelabur sofistikated ini adalah seperti berikut:

Memiliki aset bersih sebanyak RM 3 juta

Pendapatan tahunan melebihi RM 300,000 atau RM 400,000 sekiranya digabungkan dengan pendapatan pasangan

Saham-saham ini tak banyak dalam Bursa, ia ditanda dengan teks berwarna kuning.


Bursa Excellence Awards 2021: Trofi Kemenangan Milik Semua

Kuala Lumpur, 1 April 2022 - Bursa Malaysia Excellence Awards 2021 telah diadakan semalam oleh Bursa Malaysia Berhad bagi meraikan prestasi cemerlang broker dan pengantara untuk tahun 2021.

Dengan bertemakan '
Driving Possibilities, Elevating Excellence
', majlis ini telah diadakan di Grand Hyatt, Kuala Lumpur dan dirasmikan oleh Tan Sri Wahid Omar, Chairman Bursa Malaysia Berhad.

Partner kami, remisier daripada Malacca Securities, En Anas Ahmad Faris sekali lagi telah berjaya merangkul anugerah dalam kategori
Best Remisier
bagi tahun 2021
.
 Untuk makluman, beliau telah mendapat anugerah berprestij ini selama 2 tahun berturut-turut.

Trofi kategori Best Remisier

En Anas Ahmad Faris, melalui akaun twitter peribadinya menyatakan bahawa "Kemenangan ini adalah milik semua, termasuk komuniti saham yang inginkan masa depan terbaik. Setiap hari bersama-sama kerahkan tenaga untuk merealisasikan visi yang sama."

Kemenangan Semua

Trofi ke-12 milik semua, milik komuniti saham yang inginkan masa depan terbaik untuk para pelabur. Setiap hari, setiap minggu, kita sama-sama kerah tenaga merealisasikan visi ini.

Preview: minggu depan ada special event iSaham Update Q2.
pic.twitter.com/uYZuEgIuZt

— Anas Faris (@anasfaris_i)
March 31, 2022

Pada Februari lalu, beliau telah merangkul 3 anugerah di
Retail Investors Campaign, 2021 Award Ceremony
. Trofi yang diperoleh oleh beliau semalam merupakan trofi ke-4 yang diterima untuk tahun ini dan anugerah ke-12 yang telah berjaya dimenanginya sejak memulakan kerjayanya sebagai remisier.

Tahniah diucapkan kepada En Anas Ahmad Faris, warga dan juga pengguna iSaham, para Marketing Representatives, serta kesemua client-client Mplus atas kejayaan yang diperoleh ini. Kemenangan semalam merupakan satu anugerah dan penghargaan yang amat bermakna buat semua.

Sempena dengan kejayaan ini, iSaham ingin meraikan dengan membuat giveaway khas kepada seorang follower bertuah kami di twitter. Boleh klik pada
link ini
 dan ikuti syarat-syarat yang telah ditetapkan untuk melayakkan diri.

Seperti yang dimaklumkan oleh En Anas Ahmad Faris melalui akaun twitter peribadinya, akan ada
special event
iSaham Update Q2 pada pertengahan April ini. Jadi, sama-sama kita nantikan update tersebut. Pemenang giveaway juga akan diumumkan pada hari yang sama.

Sekiranya anda ingin membuka akaun CDS bersama En Anas Ahmad Faris dan juga memperolehi akses kepada
features
 dan screener iSaham yang dihasilkan bersama beliau, anda boleh mendaftar
di sini
.


Buy Calculator iSaham Memudahkan Pengiraan Pelaburan Saham

iSaham sentiasa memikirkan cara untuk memudahkan anda melabur. Tulisan kali ini akan mengulas tentang Buy Calculator iSaham yang boleh didapati di sini. Kalkulator saham ini bertujuan untuk mempercepatkan proses pengiraan belian saham dan untung rugi belian saham anda.

Dalam situasi belian saham, anda akan terima kotak error sekiranya amaun (harga × lot) melebihi Available Trading Limit. Ini adalah kisah benar untuk pembelian melalui desktop dan juga mobile. Untuk mobile pula, anda perlu tuliskan semula Trading Pin. Sekiranya anda berada di moment “aku kena beli cepat!”, “aku nak cepat masuk queue”, perkara ini mungkin menjadi kebimbangan untuk anda. Maka untuk mengelakkan perkara di atas terjadi, gunakan Buy Calculator iSaham untuk memudahkan pengiraan belian saham.

Terdapat dua senario penggunaan kalkulator ini

Senario pertama: Mengenalpasti Kos Saham

Input:

Harga belian

Kuantiti berdasarkan lot

Output:

Jumlah bersih amaun yang diperlukan.

Menggunakan kalkulator ini, anda boleh tahu amaun diperlukan untuk membeli kuantiti lot yang dimasukkan. Dalam kalkulator ini, broker fee juga sudah dikira. Jadi, amaun di Net Bought Price adalah jumlah yang perlu ada dalam Trading Limit. Sekiranya amaun tadi tak melebihi Trading Limit, boleh terus beli dengan input yang sama.

Senario Kedua: Letakkan Bajet Belian Saham

Input:

Amaun yang anda ingin melabur

Harga belian

Output:

Kuantiti lot yang boleh dibeli

Dalam senario ini, anda akan diberitahu jumlah lot yang boleh dibeli mengikut bajet anda. Jadi boleh terus ikut harga pilihan hati dan masukkan lot yang dikira tadi.

Kira Untung Rugi Belian Saham

Dalam kedua-dua kalkulator tadi, bahagian bawah lagi akan membuat pengiraan untung rugi dalam bentuk amaun dan juga peratus. Anda cuma perlu isikan harga jualan saham tadi dan kalkulator akan terus buat pengiraan secara serentak. Kalkulator ini akan mengambil kira keuntungan selepas broker fee. Nilai yang terpapar di output adalah nilai sebenar keuntungan anda.